title: Deċiżjoni tal-Kunsill 2014/496/PESK tat- 22 ta' Lulju 2014 dwar aspetti tal-iskjerament, l-operazzjoni u l-użu tas-Sistema Ewropea ta' Navigazzjoni Globali bis-Satellita li jaffettwaw is-sigurtà tal-Unjoni Ewropea u li tħassar l-Azzjoni Konġunta 2004/552/PESK

text:
               25.7.2014

               MT

               Il-Ġurnal Uffiċjali tal-Unjoni Ewropea

               L 219/53

         DEĊIŻJONI TAL-KUNSILL 2014/496/PESK
   tat-22 ta' Lulju 2014
   dwar aspetti tal-iskjerament, l-operazzjoni u l-użu tas-Sistema Ewropea ta' Navigazzjoni Globali bis-Satellita li jaffettwaw is-sigurtà tal-Unjoni Ewropea u li tħassar l-Azzjoni Konġunta 2004/552/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               B'kunsiderazzjoni, b'mod partikolari, tad-dimensjoni strateġika, il-kopertura reġjonali u globali, u l-użu multiplu, is-Sistema Ewropea ta' Navigazzjoni Globali bis-Satellita (“GNSS”) tikkostitwixxi infrastruttura sensittiva li l-iskjerament u l-użu tagħha huma suxxettibbli li jaffettwaw is-sigurtà tal-Unjoni u tal-Istati Membri.

               (2)

               Fejn is-sitwazzjoni internazzjonali tirrikjedi azzjoni operattiva mill-Unjoni u fejn l-operazzjoni tal-GNSS tista' taffettwa s-sigurtà tal-Unjoni jew tal-Istati Membri, jew fil-każ ta' theddida għall-operazzjoni tas-sistema, il-Kunsill għandu jiddeċiedi dwar il-miżuri meħtieġa li għandhom jittieħdu.

               (3)

               Għal din ir-raġuni, fit-12 ta' Lulju 2004 l-Kunsill adotta l-Azzjoni Konġunta 2004/552/PESK (1).

               (4)

               Wara d-dħul fis-seħħ tat-Trattat ta' Lisbona, il-kompiti u r-responsabbiltajiet li qabel kienu eżerċitati mis-Segretarju Ġenerali tal-Kunsill/Rappreżentant Għoli għandhom issa jiġu eżerċitati mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (“ir-RGħ”).

               (5)

               Il-progress tal-iżvilupp, il-bidu tal-iskjerament u l-bidu li jmiss tal-użu tas-sistema stabbilita taħt il-programm Galileo jeħtieġu li tiġi adattata l-proċedura kif previst fl-Azzjoni Konġunta 2004/552/PESK.

               (6)

               L-informazzjoni u l-għarfien espert fir-rigward ta' jekk avveniment relatat mas-sistema jikkostitwixxix theddida lill-Unjoni, lill-Istati Membri jew lill-GNSS stess għandha tingħata lill-Kunsill u lir-RGħ mill-Aġenzija Ewropea tas-Sistema ta' Navigazzjoni Globali bis-Satellita (“GSA”), l-Istati Membri, jew il-Kummissjoni. Barra minn hekk, pajjiżi terzi jistgħu wkoll jipprovdu tali informazzjoni.

               (7)

               Ir-rwoli rispettivi tal-Kunsill, ir-RGħ, il-GSA bħala operatur taċ-Ċentru ta' Monitoraġġ tas-Sigurtà Galileo (“GSMC”) u l-Istati Membri għandhom jiġu ċċarati fi ħdan il-katina ta' responsabbiltajiet operattivi li għandha tiġi stabbilita sabiex ikun hemm reazzjoni għal theddida għall-Unjoni, għall-Istati Membri jew għall-GNSS.

               (8)

               F'dan ir-rigward, ir-referenzi bażiċi għat-theddidiet jinsabu fid-Dikjarazzjoni dwar ir-Rekwiżiti ta' Sigurtà Speċifiċi għal Sistema li fiha t-theddidiet ġeneriċi ewlenin li għandhom jiġu ttrattati mis-Sistema Globali ta' Navigazzjoni bis-Satellita (GNSS) inġenerali, u l-Pjan tas-Sigurtà tas-Sistema (PSS) li tinkludi r-reġistru ta' riskju tas-sigurtà fil-proċess ta' akkreditament tas-sigurtà. Dawn ser iservu bħala referenzi biex jidentifikaw it-theddidiet li għandhom jiġu ttrattati speċifikament minn din id-Deċiżjoni u biex jikkompletaw il-proċeduri operazzjonali għall-implimentazzjoni ta' din id-Deċiżjoni.

               (9)

               Id-deċiżjonijiet f'każijiet ta' urġenza jistgħu jkollhom jittieħdu fi żmien ftit siegħat mill-wasla tal-informazzjoni dwar it-theddida.

               (10)

               Fil-każ li ċ-ċirkostanzi ma jippermettux li l-Kunsill jieħu deċiżjoni biex titbiegħed theddida jew biex tiġi mitigata ħsara serja għall-interessi essenzjali tal-Unjoni jew ta' wieħed jew aktar mill-Istati Membri, ir-RGħ għandha tkun mogħtija s-setgħa li tieħu l-miżuri proviżorji meħtieġa.

               (11)

               Ir-Regolament (KE) Nru 683/2008 tal-Parlament Ewropew u tal-Kunsill (2), u r-Regolament (UE) Nru 1285/2013 tal-Parlament Ewropew u tal-Kunsill (3) immodifikaw il-governanza tas-sistemi Ewropej tal-GNSS. B'mod partikolari, l-Artikolu 14 tar-Regolament (UE) Nru 1285/2013 jipprevedi li l-GSA għandha tiżgura l-operat tal-GSMC.

               (12)

               Ir-Regolament (UE) Nru 512/2014 tal-Parlament Ewropew u tal-Kunsill (4) jassenja lid-Direttur Eżekuttiv tal-GSA r-responsabbiltà li jiżgura li l-GSA, bħala l-operatur tal-GSMC ikun jista' jirreaġixxi għall-istruzzjonijiet mogħtija taħt l-Azzjoni Konġunta 2004/552/PESK, kif sostitwiti b'din id-Deċiżjoni. Barra minn hekk, id-Deċiżjoni Nru 1104/2011/UE tal-Parlament Ewropew u tal-Kunsill (5) tistipula r-regoli li taħthom l-Istati Membri, il-Kunsill, il-Kummissjoni, is-Servizz Ewropew għall-Azzjoni Esterna, l-aġenziji tal-Unjoni, pajjiżi terzi u organizzazzjonijiet internazzjonali jistgħu jaċċedu għas-servizz pubbliku regolat (SPR) ipprovdut mill-GNSS stabbilita taħt il-programm Galileo. B'mod partikolari, l-Artikolu 6 tad-Deċiżjoni 1104/2011/UE tiddefinixxi lill-GSMC bħala l-interfaċċja operattiv bejn l-awtoritajiet kompetenti tas-SPR, il-Kunsill u r-RGĦ u ċ-ċentri ta' kontroll,

         ADOTTA DIN ID-DEĊIŻJONI:
   Artikolu 1
   Din id-Deċiżjoni tistabbilixxi r-responsabbiltajiet li għandhom ikunu eżerċitati mill-Kunsill u r-RGħ biex tkun evitata theddida lis-sigurtà tal-Unjoni jew ta' wieħed mill-Istat Membri jew aktar jew biex ikun mitigat dannu serju lill-interessi essenzjali tal-Unjoni jew ta' wieħed mill-Istat Membri jew aktar, li tkun ġejja mill-iskjerament, l-operazzjoni jew l-użu tas-Sistema Globali ta' Navigazzjoni bis-Satellita Ewropea, b'mod partikolari b'konsegwenza ta' sitwazzjoni internazzjonali li titlob azzjoni mill-Unjoni jew fil-każ ta' theddida lill-operazzjoni tas-sistema nnifisha jew is-servizzi tagħha.
   Artikolu 2
   Fil-każ ta' tali theddida, l-Istati Membri, il-Kummissjoni jew il-GSA, skont il-każ, għandhom jinfurmaw immedjatament lill-Kunsill u lir-RGħ bl-elementi kollha għad-dispożizzjoni tagħhom li huma jqisu rilevanti.
   Artikolu 3
   1.   Il-Kunsill, filwaqt li jaġixxi b'mod unanimu fuq proposta mir-RGħ, għandu jiddeċiedi dwar l-istruzzjonijiet meħtieġa lill-GSA.
   2.   Il-GSA u l-Kummissjoni għandhom jagħtu parir lill-Kunsill dwar l-impatt usa' probabbli fuq il-GNSS ta' kwalunkwe struzzjoni li għandha ħsieb li tagħti..
   3.   Il-Kumitat Politiku u ta' Sigurtà (“KPS”) għandu jagħti opinjoni lill-Kunsill dwar kwalunkwe struzzjoni proposta, kif ikun xieraq.
   Artikolu 4
   1.   Jekk l-urġenza tas-sitwazzjoni titlob li tittieħed azzjoni immedjata qabel ma l-Kunsill ikun ħa deċiżjoni skont l-Artikolu 3(1), ir-RGħ tkun awtorizzata tagħti l-istruzzjonijiet proviżorji meħtieġa lill-GSA. Ir-RGħ tista' tidderieġi lis-Segretarju Ġenerali Eżekuttiv, jew lil wieħed mid-Deputati Segretarji Ġenerali tas-SEAE biex jagħti tali struzzjonijiet lill-GSA. Ir-RGħ għandha minnufih tgħarraf lill-Kunsill u lill-Kummissjoni b'kull struzzjoni maħruġa skont dan il-paragrafu.
   2.   Il-Kunsill għandu jikkonferma, jimmodifika jew jirrevoka l-istruzzjonijiet proviżorji tar-RGħ kemm jista' jkun malajr.
   3.   Ir-RGħ għandha żżomm l-istruzzjonijiet proviżorji tagħha taħt rieżami kostanti, temendahom kif adatt jew tirrevokahom jekk ma tkunx meħtieġa aktar l-azzjoni immedjata. Fi kwalunkwe każ, l-istruzzjonijiet proviżorji għandhom jiskadu erba' ġimgħat wara li jinħarġu, jew b'deċiżjoni mill-Kunsill skont il-paragrafu 2.
   Artikolu 5
   Fi żmien sitt xhur mill-adozzjoni ta' din id-Deċiżjoni, ir-RGħ għandha tħejji, bl-appoġġ tal-esperti mill-Istati Membri, il-proċeduri operattivi bikrija meħtieġa għall-implimentazzjoni prattika tad-dispożizzjonijiet stabbiliti f'din id-Deċiżjoni u tippreżentahom għall-approvazzjoni mill-Kumitat Politiku u ta' Sigurtà. Il-proċeduri operazzjonali kompleti għandhom jiġu ppreżentati għall-approvazzjoni lill-Kumitat Politiku u ta' Sigurtà (KPS) fi żmien sena mill-adozzjoni ta' din id-Deċiżjoni. Il-proċeduri operazzjonali għandhom jiġu rieżaminati u aġġornati mill-KPS mill-inqas kull sentejn.
   Artikolu 6
   1.   F'konformità ma' ftehimiet internazzjonali preċedenti konklużi mill-Unjoni jew l-Unjoni u l-Istati Membri tagħha, inklużi dawk li jagħtu aċċess għall-PRS, ir-RGħ skont l-Artikolu 3(5) tad-Deċiżjoni 1104/2011/UE, għandu jkollha l-awtorità li tikkonkludi arranġamenti amministrattivi ma' Stati terzi dwar kooperazzjoni fil-kuntest ta' din id-Deċiżjoni. Tali arranġamenti għandhom ikunu soġġetti għal approvazzjoni mill-Kunsill li jaġixxi b'mod unanimu.
   2.   Jekk tali arranġamenti jitolbu aċċess għal informazzjoni klassifikata tal-Unjoni, ir-rilaxx jew l-iskambju ta' informazzjoni klassifikata għandu jkun approvat f'konformità mar-regoli tas-sigurtà applikabbli.
   Artikolu 7
   Il-Kunsill għandu jirrevedi u, kif meħtieġ, jemenda r-regoli u l-proċeduri stabbiliti f'din id-Deċiżjoni mhux aktar tard minn tliet snin mid-data tal-adozzjoni tagħha, jew fuq talba ta' Stat Membru jew wara kwalunkwe miżura li tittieħed skont l-Artikolu 3.
   Artikolu 8
   L-Istati Membri għandhom, jekk ikun xieraq, jieħdu l-miżuri meħtieġa biex jiżguraw l-implimentazzjoni ta' din id-Deċiżjoni fil-qasam tar-responsabbiltà rispettiv tagħhom, f'konformità, fost l-oħrajn, mal-Artikolu 28 tar-Regolament (UE) Nru 1285/2013. Għal din l-għan, l-Istati Membri għandhom jaħtru punti ta' kuntatt biex jassistu fil-ġestjoni operattiva ta' theddida. Dawn il-punti ta' kuntatt jistgħu jkunu persuni fiżiċi jew ġuridiċi.
   Artikolu 9
   L-Azzjoni Konġunta 2004/552/PESK hija b'dan imħassra.
   Artikolu 10
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-22 ta' Lulju 2014.

            Għall-Kunsill

            Il-President

         C. ASHTON

      (1)  Azzjoni Konġunta tal-Kunsill 2004/552/PESK tat-12 ta' Lulju 2004 dwar aspetti tal-operazzjoni tas-sistema Ewropea tar-radjunavigazzjoni bis-satellita li jaffetwaw is-sigurtà tal-Unjoni Ewropea (ĠU L 246, 20.7.2004, p. 30).

      (2)  Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo) (ĠU L 196, 24.7.2008, p. 1).

      (3)  Regolament (UE) Nru 1285/2013 tal-Parlament Ewropew u tal-Kunsill tal-11 ta' Diċembru 2013 dwar l-implimentazzjoni u l-esplojtazzjoni tas-sistemi Ewropej tar-radjunavigazzjoni bis-satellita u li jħassar ir-Regolament tal-Kunsill (KE) Nru 876/2002 u r-Regolament (KE) Nru 683/2008 tal-Parlament Ewropew u tal-Kunsill (ĠU L 347, 20.12.2013, p. 1).

      (4)  Regolament (UE) Nru 512/2014 tal-Parlament Ewropew u tal-Kunsill tas-16 ta' April 2014 li jemenda r-Regolament (UE) Nru 912/2010 li jistabbilixxi l-Aġenzija Ewropea GNSS (ĠU L 150, 20.5.2014, p. 72).

      (5)  Deċiżjoni Nru 1104/2011/UE tal-Parlament Ewropew u tal-Kunsill tal-25 ta' Ottubru 2011 dwar ir-regoli ta' aċċess għas-servizz pubbliku regolat offrut mis-sistema dinjija ta' navigazzjoni bis- satellita li ġiet stabbilita taħt il-programm Galileo (ĠU L 287, 4.11.2011, p. 1).


title: IL-Qorti tal-Ġustizzja Deċiżjoni tal-president tal-qorti

text:
Avviż Legali Importanti

|

31989D1031

Official Journal L 317 , 31/10/1989 P. 0048 - 0048

		Il-Qorti tal-ĠustizzjaDeċiżjoni tal-president tal-qortiIL-PRESIDENT TAL-QORTI TAL-ĠUSTIZZJA,Wara li kkunsidra l-Artikolu 32d tat-Trattat li jistabbilixxi l-Komunità Ewropea tal-Faħam u l-Azzar,Wara li kkunsidra l-Artikolu 168a tat-Trattat li jistabbilixxi l-Komunità Ekonomika Ewropea,Wara li kkunsidra l-Artikolu 140a tat-Trattat li jistabbilixxi l-Komunità Ewropea ta' l-Enerġija Atomika,Wara li kkunsidra d-Deciżjoni tal-Kunsill ta' L-24 Ottubru 1988 li tistabbilixxi l-Qorti tal- Prim’ Istanza tal-Komunitajiet Ewropej, u partikolarment l-Artikolu 13 tagħha,Billi l-Membri tal-Qorti tal-Prim’ Istanża, maħtura bi qbil komuni tal-Gvernijiet ta' l-Istati Membri, ħadu l-ġurament quddiem il-Qorti tal-Ġustizzja;Billi l-Qorti tal- Prim’ Istanza qiegħda f'posizzjoni li teżerċita l-funzjonijiet ġudizzjarji fdati lilha,HAWNHEKK JIDDIKJARA:Il-Qorti tal-Prim’ Istanza tal-Komunitajiet Ewropej hija kostitwita skond il-ligi.L-Artikolu 3 tad-Deċiżjoni tal-Kunsill ta' l-24 ta' Ottubru 1988 li tistabbilixxi l-Qorti tal-Prim’ Istanza tal-Komunitajiet Ewropej għandu jidhol fis-seħħ fid-data tal-pubblikazzjoni ta' din id-Deċiżjoni fil-Ġurnal Uffiċjali tal-Komunitajiet Ewropej.Il-Lussemburgu, il-11 ta' Ottubru 1989.Il-President tal-Qorti tal-Ġustizzja--------------------------------------------------


Deċiżjoni tal-Kunsill ta' l- 20 ta’ Diċembru 2006 dwar l-iffirmar u l-applikazzjoni provviżorja ta' ftehim bilaterali fil-forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ fi prodotti tat-tessuti


title: Deċiżjoni tal-Kunsill tal-24 ta’ Frar 2016 li taħtar il-membri u l-membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol

text:
               1.3.2016

               MT

               Il-Ġurnal Uffiċjali tal-Unjoni Ewropea

               C 79/1

         DEĊIŻJONI TAL-KUNSILL
   tal-24 ta’ Frar 2016
   li taħtar il-membri u l-membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol
   (2016/C 79/01)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2003/C 218/01 tat-22 ta’ Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Permezz tad-Deċiżjoni tiegħu tat-22 ta' April 2013 (2), il-Kunsill ħatar il-membri u l-membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol għall-perijodu mit-22 ta' April 2013 sat-28 ta' Frar 2016.

               (2)

               Il-membri u l-membri supplenti għandhom jibqgħu fil-kariga sakemm jiġu sostitwiti jew sakemm jerġgħu jinħatru mill-ġdid.

               (3)

               Il-membri u l-membri supplenti tal-Kumitat għandhom jinħatru għal perijodu ta’ tliet snin,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri u membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol għall-perijodu mid-29 ta' Frar 2016 sat-28 ta' Frar 2019:
   I.   RAPPREŻENTANTI TAL-GVERN

               Pajjiż

               Membri

               Supplenti

               Belġju

               Is-Sinjura Godelieve PONNET

               Is-Sinjura Véronique CRUTZEN
               Is-Sinjura Nadine GILIS

               Bulgarija

               Is-Sinjura Vaska SEMERDZHIEVA

               Is-Sinjura Darina KONOVA
               Is-Sur Dimitar DIMITROV

               Repubblika Ċeka

               Is-Sur Jaroslav HLAVÍN

               Is-Sinjura Anna SAMKOVÁ
               Is-Sur Zdeněk ŠMERHOVSKÝ

               Danimarka

               Is-Sinjura Charlotte SKJOLDAGER

               Is-Sinjura Annemarie KNUDSEN
               Is-Sur Bent HORN ANDERSEN

               Ġermanja

               Is-Sur Michael KOLL

               Is-Sur Kai SCHÄFER
               Is-Sinjura Ellen ZWINK

               Estonja

               Is-Sinjura Seili SUDER

               Is-Sinjura Kristel PLANGI
               Is-Sinjura Maret MARIPUU

               Irlanda

               Is-Sinjura Paula GOUGH

               Is-Sinjura Marie DALTON
               Is-Sinjura Margaret LAWLOR

               Greċja

               Spanja

               Is-Sinjura Dolores LIMÓN TAMÉS

               Is-Sinjura Mercedes TEJEDOR AIBAR
               Is-Sinjura Belén PERÉZ AZNAR

               Franza

               Is-Sinjura Bénédicte LEGRAND-JUNG

               Is-Sur Frédéric TEZE
               Is-Sur Olivier MEUNIER

               Kroazja

               Is-Sur Zdravko MURATTI

               Is-Sur Miroslav BABIĆ
               Is-Sur Jere GAŠPEROV

               Italja

               Is-Sur Romolo De CAMILLIS

               Is-Sinjura Rosanna MARGIOTTA
               Is-Sinjura Alessandra PERA

               Ċipru

               Is-Sur Anastassios YANNAKI

               Is-Sur Aristodemos ECONOMIDES
               Is-Sur Marios KOURTELLIS

               Latvja

               Is-Sinjura Jolanta GEDUŠA

               Is-Sur Renārs LŪSIS
               Is-Sinjura Māra VĪKSNE

               Litwanja

               Is-Sinjura Aldona SABAITIENĖ

               Is-Sinjura Vilija KONDROTIENĖ
               Is-Sinjura Gintarė BUŽINSKAITĖ

               Lussemburgu

               Is-Sur Marco BOLY

               Is-Sur Johny SCHNEIDER
               Is-Sur Carlo STEFFES

               Ungerija

               Is-Sur Péter NESZTINGER

               Is-Sinjura Katalin BALOGH
               Is-Sur Gyula MADARÁSZ

               Malta

               Is-Sur Mark GAUCI

               Is-Sur Melhino MERCIECA
               Is-Sur David SALIBA

               Netherlands

               Is-Sinjura Esther de KLEUVER

               Is-Sur Martin G. DEN HELD
               Is-Sur Rob TRIEMSTRA

               Awstrija

               Is-Sinjura Anna RITZBERGER-MOSER

               Is-Sinjura Gertrud BREINDL
               Is-Sinjura Gerlinde ZINIEL

               Polonja

               Is-Sinjura Danuta KORADECKA

               Is-Sinjura Joanna FAŁDYGA
               Is-Sur Roman SĄSIADEK

               Portugall

               Is-Sur Pedro Nuno PIMENTA BRAZ

               Is-Sur Carlos PEREIRA
               Is-Sur Antόnio SANTOS

               Rumanija

               Is-Sinjura Anca Mihaela PRICOP

               Is-Sur Marian TĂNASE
               Is-Sur Dantes Nicolae BRATU

               Slovenja

               Is-Sur Nikolaj PETRIŠIČ

               Is-Sur Jože HAUKO
               Is-Sur Etbin TRATNIK

               Slovakkja

               Is-Sinjura Romana ČERVIENKOVÁ

               Is-Sur Vladimir TEJBUS

               Finlandja

               Is-Sur Leo SUOMAA

               Is-Sinjura Kristiina MUKALA
               Is-Sur Wiking HUSBERG

               Żvezja

               Renju Unit

               Is-Sur Stuart BRISTOW

               Is-Sur Clive FLEMING
               Is-Sur Stephen TAYLOR

         II.   RAPPREŻENTANTI TAT-TRADE UNIONS

               Pajjiż

               Membri

               Supplenti

               Belġju

               Is-Sinjura Caroline VERDOOT

               Is-Sur Herman FONCK
               Is-Sur Stéphane LEPOUTRE

               Bulgarija

               Is-Sur Ivan KOKALOV

               Is-Sur Aleksander ZAGOROV
               Is-Sinjura Reneta VASILEVA

               Repubblika Ċeka

               Is-Sinjura Radka SOKOLOVÁ

               Is-Sur Václav PROCHÁZKA
               Is-Sur Jaroslav PEJŠA

               Danimarka

               Is-Sinjura Maria BJERRE

               Is-Sur Jan KAHR FREDERIKSEN

               Ġermanja

               Is-Sinjura Sonja KÖNIG

               Is-Sinjura Anne KARRASS
               Is-Sur Moriz-Boje TIEDEMANN

               Estonja

               Is-Sinjura Aija MAASIKAS

               Is-Sur Argo SOON
               Is-Sinjura Elina REEDI

               Irlanda

               Is-Sur Sylvester CRONIN

               Is-Sur Frank VAUGHAN
               Is-Sur Dessie ROBINSON

               Greċja

               Spanja

               Is-Sur Pedro J. LINARES

               Is-Sinjura Marisa RUFINO
               Is-Sur Javier TORRES

               Franza

               Kroazja

               Is-Sur Marko PALADA

               Is-Sinjura Gordana PALAJSA
               Is-Sur Rajko KUTLAČA

               Italja

               Ċipru

               Is-Sur Nicos ANDREOU

               Is-Sur Nikos SATSIAS
               Is-Sur Stelios CHRISTODOULOU

               Latvja

               Is-Sur Ziedonis ANTAPSONS

               Is-Sur Mārtiņš PUŽULS
               Is-Sur Edgars GRIGORJEVS

               Litwanja

               Is-Sinjura Inga RUGINIENĖ

               Is-Sinjura Dalia JUŠKEVIČIENĖ
               Is-Sur Ričardas GARUOLIS

               Lussemburgu

               Is-Sur Jean-Luc DE MATTEIS

               Is-Sur Marcel GOEREND
               Is-Sur Robert FORNIERI

               Ungerija

               Malta

               Is-Sur Alfred LIA

               Is-Sur Edwin BALZAN
               Is-Sur Anthony CASARU

               Netherlands

               Is-Sur W. van VEELEN

               Is-Sur H. van STEENBERGEN
               Is-Sinjura S. BALJEU

               Awstrija

               Is-Sinjura Ingrid REIFINGER

               Is-Sinjura Julia NEDJELIK-LISCHKA
               Is-Sur Alexander HEIDER

               Polonja

               Is-Sur Dariusz GOC

               Is-Sinjura Agnieszka MIŃKOWSKA
               Is-Sinjura Longina KACZMARSKA

               Portugall

               Is-Sinjura Vanda Teresa ROGADO PEREIRA DA CRUZ

               Is-Sinjura Maria da Conceição MELRO VIEIRA
               Is-Sur Fernando José GOMES MACHADO

               Rumanija

               Slovenja

               Is-Sinjura Lučka BÖHM

               Is-Sinjura Katja GORIŠEK
               Is-Sur Matej VALENŠEK

               Slovakkja

               Is-Sur Peter RAMPAŠEK

               Is-Sur Alexander ŤAŽÍK
               Is-Sur Róbert STAŠKO

               Finlandja

               Is-Sinjura Raili PERIMÄKI

               Is-Sinjura Paula ILVESKIVI
               Is-Sur Erkki AUVINEN

               Żvezja

               Renju Unit

               Is-Sur Hugh ROBERTSON

         III.   RAPPREŻENTANTI TA’ MIN IĦADDEM

               Pajjiż

               Membri

               Supplenti

               Belġju

               Is-Sur Kris DE MEESTER

               Is-Sur Thierry VANMOL
               Is-Sur Marc JUNIUS

               Bulgarija

               Is-Sur Georgi STOEV

               Is-Sinjura Petya GEOREVA
               Is-Sinjura Daniela SIMIDCHIEVA

               Repubblika Ċeka

               Is-Sinjura Jana MALÁ

               Is-Sur František HROBSKÝ
               Is-Sur Martin RÖHRICH

               Danimarka

               Is-Sinjura Lena SØBY

               Is-Sinjura Christina SODE HASLUND
               Is-Sur Jens SKOVGAARD LAURITSEN

               Ġermanja

               Is-Sur Eckhard METZE

               Is-Sur Stefan ENGEL
               Is-Sur Rüdiger TRIEBEL

               Estonja

               Is-Sinjura Marju PEÄRNBERG

               Is-Sinjura Piia SIMMERMANN
               Is-Sinjura Ülle MATT

               Irlanda

               Is-Sur Michael GILLEN

               Is-Sur Kevin ENRIGHT

               Greċja

               Spanja

               Is-Sinjura Marina GORDÓN ORTÍZ

               Is-Sinjura Laura CASTRILLO NUÑEZ
               Is-Sinjura Isabel MAYA RUBIO

               Franza

               Kroazja

               Is-Sinjura Admira RIBIČIĆ

               Is-Sur Nenad SEIFERT
               Is-Sur Boris ANTUNOVIĆ

               Italja

               Ċipru

               Is-Sur Polyvios POLYVIOU

               Is-Sur Emilios MICHAEL
               Is-Sur Panayotis PANAYI

               Latvja

               Is-Sinjura Ilona KIUKUCĀNE

               Is-Sur Andris POMMERS

               Litwanja

               Is-Sur Vaidotas LEVICKIS

               Is-Sur Jonas GUZAVIČIUS
               Is-Sinjura Aistė TOMKIENĖ

               Lussemburgu

               Is-Sur Pierre BLAISE

               Is-Sur François ENGELS
               Is-Sur Marc KIEFFER

               Ungerija

               Malta

               Is-Sur John SCICLUNA

               Is-Sur Andrew AGIUS MUSCAT
               Is-Sinjura Carmen BORG

               Netherlands

               Is-Sur W.M.J.M. van MIERLO

               Is-Sur R. van BEEK
               Is-Sur H.A.F. van WELL

               Awstrija

               Is-Sinjura Julia ENZELSBERGER

               Is-Sinjura Christa SCHWENG
               Is-Sinjura Katharina LINDNER

               Polonja

               Is-Sur Jacek MĘCINA

               Is-Sur Paweł PETTKE

               Portugall

               Is-Sur Luís HENRIQUES

               Is-Sur Manuel Marcelino PENA COSTA
               Is-Sur Luís Miguel CORREIA MIRA

               Rumanija

               Slovenja

               Is-Sur Igor ANTAUER

               Is-Sinjura Karmen FOTUNA JEFIM

               Slovakkja

               Is-Sur Róbert MEITNER

               Is-Sinjura Silvia SUROVÁ

               Finlandja

               Is-Sinjura Riitta WÄRN

               Is-Sur Jan SCHUGK
               Is-Sur Mika SUSI

               Żvezja

               Renju Unit

               Is-Sinjura Rachel SMITH

               Is-Sur Dominic FROST

         Artikolu 2
   Il-Kunsill għandu jaħtar il-membri u l-membru supplenti li għadhom ma ġewx innominati f'data aktar tard.
   Artikolu 3
   Din id-Deċiżjoni għandha tiġi ppubblikata għall-informazzjoni, f'Il-Ġurnal Uffiċjali tal-Unjoni Ewropea.

      Magħmul fi Brussell, l-24 ta’ Frar 2016.

            Għall-Kunsill

            Il-President

         M. BUSSEMAKER

      (1)  ĠU C 218, 13.9.2003, p. 1.

      (2)  ĠU C 120, 26.4.2013, p. 7.


title: 2005/960/KE; EURATOM: Deċiżjoni tal-Kummissjoni tal- 15 ta’ Novembru 2005 li temenda r-Regolament intern tagħha

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               737

         DEĊIŻJONI TAL-KUMMISSJONI
   tal-15 ta’ Novembru 2005
   li temenda r-Regolament intern tagħha
   (2005/960/KE, Euratom)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea, u b'mod partikolari l-Artikolu 218(2) tiegħu,
   Wara li kkunsidrat it-Trattat li jistabbilixxi l-Komunità Ewropea dwar l-Energija Atomika, u partikolarment l-Artikolu 131 tiegħu,
   Wara li kkunsidrat it-Trattat li jistabbilixxi l-Unjoni Ewropea, u b'mod partikolari l-Artikolu 28(1) u l-Artikolu 41(1) tiegħu,
   IDDEĊIDIET:
   Artikolu 1
   L-Artikoli 1 sa 28 tar-Regolament intern tal-Kummissjoni (1) huma mibdula bit-test li jinsab fl-Anness ta’ din id-Deċiżjoni.
   Artikolu 2
   Din id-Deċiżjoni għandha tidhol fis-sehh fl-1 ta’ Jannar 2006.
   Artikolu 3
   Din id-deċiżjoni għandha tigi ppublikata fil-Gurnal Uffiċjali ta' l-Unjoni Ewropea.

      Magħmul fi Brussell, nhar il-15 ta’ Novembru 2005.

            Mill-Kummissjoni

         Jose Manuel BARROSO

            Il-President

      (1)  ĠU L 308, 8.12.2000, p. 26. Regolament intern emendat l-ahhar bid-Deċiżjoni Nru 2004/563/KE, Euratom (ĠU L 251, 27.7.2004, p. 9).

      ANNESS

         KAPITOLU I
         IL-KUMMISSJONI
         TAQSIMA I
         Dispożizzjonijiet Ġenerali
         Artikolu 1
         Il-prinċipju tar-responsabbiltà kollettiva
         Il-Kummissjoni tagixxi kollettivament b’konformità mad-dispożizzjonijiet tar-regolament intern u b’rispett lejn il-linji gwida politiċi ddefiniti mill-President tagħha.
         Artikolu 2
         Il-prijoritajiet u l-programm ta’ hidma
         B’rispett lejn il-linji gwida politiċi ddefiniti mill-President tagħha, il-Kummissjoni tistabbilixxi l-prijoritajiet strategiċi tagħha, li bis-saħħa tagħhom, kull sena, tadotta l-programm ta’ ħidma tagħha kif ukoll l-abbozz preliminari tal-bagit għas-sena ta’ wara.
         Artikolu 3
         Il-President
         1.   Il-President jista’ jagħti lill-Membri tal-Kummissjoni oqsma ta’ attivitajiet partikolari li għalihom ikunu speċifikament responsabbli għat-thejjija tal-hidmiet tal-Kummissjoni u t-twettiq tad-deċiżjonijiet tagħha.
         F’kull ħin, huwa jista’ jimmodifika dawn il-kompiti.
         2.   Il-President jista’ jwaqqaf gruppi permanenti jew ad hoc fost il-Membri tal-Kummissjoni. Huwa jagħżel il-President ta’ dawn il-gruppi u jistabbilixxi l-għamla tagħhom. Huwa jistabbilixxi l-mandat ta’ dawn il-gruppi u japprova r-regoli operattivi tagħhom.
         3.   Il-President jirrappreżenta l-Kummissjoni. Huwa jagħżel il-Membri tal-Kummissjoni għall-kariga li jassistuh f’din il-hidma.
         Artikolu 4
         Il-proċess tat-teħid tad-deċiżjonijiet
         Id-deċiżjonijiet tal-Kummissjoni jittieħdu:

                     a)

                     fil-laqgħat tal-Kummissjoni bi proċedura orali jew

                     b)

                     bi proċedura bil-miktub skond id-dispożizzjonijiet ta’ l-Artikolu 12 jew

                     ċ)

                     bi proċedura ta’ awtorizzazzjoni skond id-dispożizzjonijiet ta’ l-Artikolu 13 jew

                     d)

                     bi proċedura ta’ delega skond id-dispożizzjonijiet ta’ l-Artikolu 14.

               TAQSIMA 2
         Il-laqgħat tal-Kummissjoni
         Artikolu 5
         Meta tissejjah laqgħa
         1.   Il-Kummissjoni tissejjah għal-laqgħat mill-President.
         2.   B’regola generali, il-Kummissjoni tiltaqa’ mill-inqas darba fil-gimgħa. Barraminhekk, din tiltaqa’ kull meta jkun meħtieģ.
         3.   Il-Membri tal-Kummissjoni huma mehtiega jattendu għal-laqgħat kollha. Il-President jiddeċiedi jekk dawn ikunux eżentati minn dan l-obbligu f’ċertu ċirkostanzi.
         Artikolu 6
         L-agenda tal-laqgħat tal-Kummissjoni
         1.   Il-President jadotta l-agenda ta’ kull laqgħa tal-Kummissjoni.
         2.   Bla ħsara għall-poter tal-president li jistabbilixxi l-aġenda, kull proposta li timplika spejjeż sinnifikattivi għandha tiġi ppreżentata bi ftehim mal-membru tal-Kummissjoni nkarigat mill-baġit.
         3.   Jekk Membru tal-Kummissjoni jipproponi ż-żieda ta’ punt fl-agenda, il-President għandu jigi mgħarraf kif inhu stipulat mill-Kummissjoni b’konformità mar-regoli ta’ implimentazzjoni previsti fl-Artikolu 28 ta’ dawn ir-Regoli, minn hawn ‘il quddiem “ir-regoli ta’ implimentazzjoni”.
         4.   L-agenda u d-dokumenti mehtiega għandhom jitwasslu lill-Membri tal-Kummissjoni kif inhu stipulat minnha b’konformità mar-regoli ta’ implimentazzjoni.
         5.   Jekk Membru tal-Kummissjoni jitlob li jirtira punt mill-agenda, dan għandu jithalla għal-laqgħa li jkun imiss, jekk il-President jaqbel.
         6.   Fuq proposta tal-President, il-Kummissjoni tista’ tiddiskuti punt li ma jkunx fl-agenda jew li d-dokumenti ta’ hidma neċessarji għal dan il-punt ikunu tqassmu tard. Din tista’ tiddeċiedi li ma tiddiskutix punt li jinsab fl-agenda.
         Artikolu 7
         Il-Kworum
         In-numru ta’ Membri li huma mehtiega li jkunu preżenti biex il-Kummissjoni tiddiskuti b’mod xieraq għandu jkun daqs il-maggoranza tal-Membri pprovduta fit-Trattat.
         Artikolu 8
         It-tehid tad-deċiżjonijiet
         1.   Il-Kummissjoni għanda tiehu d-deċiżjonijiet fuq il-proposta minn Membru wiehed jew aktar.
         2.   Il-Kummissjoni tgħaddi għal vot fuq talba ta’ wieħed mill-membri tagħha. Dan il-vot jikkonċerna l-abbozz inizjali jew l-abbozz emendat mill-membru jew il-membri responsabbli għall-inizjattiva in kwistjoni jew mill-President.
         3.   Id-deċiżjonijiet tal-Kummissjoni għandhom jigu adottati bil-maggoranza tal-voti tal-Membri, kif inhu pprovdut fit-Trattat.
         4.   Il-President għandu jeżamina r-riżultat tad-diskussjonijiet, li għandhom jigu mtennija fil-minuti tal-laqgħa kif inhu pprovdut fl-Artikolu 11 ta’ dawn ir-Regoli.
         Artikolu 9
         Il-kunfidenzjalità
         Il-laqgħat tal-Kummissjoni m'għandhomx ikunu pubbliċi. Id-dibattiti għandhom jibqgħu kunfidenzjali.
         Artikolu 10
         Il-preżenza tal-funzjonarji u ta’ persuni ohra
         1.   Sakemm il-Kummissjoni ma tiddeċidix xort’ohra, is-Segretarju Generali u l-Kap tal-kabinett tal-President għandhom jassistu għal-laqgħat. Ir-regoli ta’ implimentazzjoni jiddeterminaw il-kundizzjonijiet li fihom persuni ohra huma awtorizzati li jassistu għal-laqgħat.
         2.   F’każ ta’ assenza ta’ wiehed mill-Membri tal-Kummissjoni, il-Kap tal-kabinett tiegħu jista’ jassisti għal-laqgħa, u fuq stedina mill-President, jippreżenta l-opinjoni tal-Membru assenti.
         3.   Il-Kummissjoni tista’ tiddeċiedi li tisma' kull persuna ohra.
         Artikolu 11
         Il-minuti
         1.   Il-minuti għandhom jittiehdu f’kull laqgħa tal-Kummissjoni.
         2.   L-abbozz tal-minuti huwa suggett għall-approvazzjoni tal-Kummissjoni f’laqgħa sussegwenti. Il-minuti approvati għandhom jigu awtentiċizzati bill-firem tal-President u tas-Segretarju Generali.
         TAQSIMA 3
         Il-proċeduri l-ohra għat-tehid tad-deċiżjonijiet
         Artikolu 12
         Id-deċiżjonijiet bi proċedura bil-miktub
         1.   Il-ftehim tal-Membri tal-Kummissjoni dwar abbozz minn wiehed jew aktar minnhom jista’ jinkiseb permezz ta’ proċedura bil-miktub, sakemm ikunu rċevew minn qabel l-opinjoni favorevoli tas-Servizz Legali kif ukoll il-qbil minn qabel tad-dipartimenti li jkunu gew ikkonsultati b’mod xieraq b’konformità mal-kundizzjonijiet stipulati fl-Artikolu 23 ta’ dawn ir-Regoli.
         Din l-opinjoni favorevoli u/jew dan il-qbil jistgħu jigu mibdula bi ftehim bejn il-Kapijiet tal-kabinetti, b’konformità mal-proċedura miktuba ta’ finalizzazzjoni kif imfissra fir-regoli ta’ implimentazzjoni.
         2.   Għal dan il-għan, it-test ta’ l-abbozz għandu jitwassal bil-kitba lill-Membri tal-Kummissjoni kollha, taht il-kundizzjonijiet stipulati minn din, b’konformità mar-regoli ta’ implimentazzjoni, f‘limitu ta’ żmien li fih il-Membri għandhom jgħarrfu r-riżervi tagħhom jew l-emendi li jistgħu jkunu jridu jagħmlu fir-rigward ta’ l-abbozz.
         3.   Fil-proċedura bil-kitba, kull Membru tal-Kummissjoni jista’ jitlob li l-abbozz iwassal għal dibattitu. Għal dan il-għan, huwa għandu jindirizza talba lill-President.
         4.   Test ta’ abbozz jiġi meqjus bħala adottat mill-Kummissjoni jekk l-ebda Membru ma jkun ressaq jew ikkonferma talba għas-sospensjoni fil-limitu ta’ zmien stabbilit għall-proċedura bil-miktub.
         Artikolu 13
         Id-deċiżjonijiet bi proċedura ta’ delega
         1.   Sakemm ikun rispettat għal kollox il-prinċipju tar-responsabbiltà kollettiva, il-Kummissjoni tista’ tawtorizza wiehed jew iktar mill-Membri tagħha li jiehdu mizuri ta’ immaniggjar u ta’ amministrazzjoni f’isimha, fil-limiti u skond il-kundizzjonijiet li tistipula.
         2.   Il-Kummissjoni tista’ wkoll tinkariga lil wiehed jew iktar mill-Membri tagħha, bil-qbil tal-President, biex jadottaw it-test definittiv għal atti jew għal proposti li għandhom jigu pprezentati lill-istituzzjonijiet l-ohrajn, fejn is-sostanza tkun digà definita fid-diskussjonijiet tagħha.
         3.   Is-setgħat mogħtija b’dan il-mod jistgħu jigu sottodelegati lid-Diretturi Generali u lill-Kapijiet tad-Dipartimenti, sakemm dan ma jkunx ipprojbit b’mod espressiv fid-deċiżjoni tad-delega.
         4.   Id-dispożizzjonijiet ta’ l-ewwel, it-tieni u t-tielet paragrafi għandhom japplikaw mingħajr pregudizzju għar-regoli dwar id-delega fil-qasam finanzjarju u għas-setgħat mogħtija lill-awtorità li tahtar u lill-awtorità bis-setgħa li tikkonkludi l-kuntratti ta’ l-impjieg.
         Artikolu 14
         Id-deċiżjonijiet bi proċedura ta’ delega
         Sakemm ikun irrispettat għal kollox il-prinċipju tar-responsabbiltà kollettiva tagħha, il-Kummissjoni tista’ tiddelega f’isimha l-adozzjoni tal-mizuri ta’ l-immaniggjar u ta’ l-amministrazzjoni lid-Diretturi Generali u lill-Kapijiet tad-Dipartimenti, fil-limiti u skond il-kundizzjonijiet li tistipula.
         Artikolu 15
         Is-sottodelaga għad-deċiżjonijiet individwali ta’ l-għotjiet u għotja ta’ kuntratti
         Id-Direttur Generali jew il-Kap tas-servizz li jkun kiseb kompetenzi sottodelegati jew delegati, f’konformità ma’ l-Artikoli 13 u 14 għall-adozzjoni tad-deċiżjonijiet ta’ ffinanzjar, jista’ jiddeċiedi li jissottodelega t-tehid ta' ċerti deċiżjonijiet individwali ta' għotjiet jew ta' għotja ta' kuntratti lid-Direttur kompetenti jew, bi ftehim mal-Membru tal-Kummissjoni responsabbli, lill-Kap ta' l-Unità kompetenti, fil-limiti u l-kundizzjonijiet stipulati bir-regoli ta’ implimentazzjoni.
         Artikolu 16
         L-informazzjoni dwar id-deċiżjonijiet mehuda
         Id-deċiżjonijiet adottati bi proċedura bil-miktub, bi proċedura ta’ delega jew bi proċedura ta’ delega għandhom jigu rregistrati f’nota ta’ kuljum li għandha tigi rregistrata fil-minuti tal-laqgħa tal-Kummissjoni li jkun imiss.
         TAQSIMA 4
         Dispożizzjonijiet komuni għall-proċeduri tat-tehid tad-deċiżjonijiet
         Artikolu 17
         L-awtentifikazzjoni ta’ l-atti adottati mill-Kummissjoni
         1.   L-atti adottati fil-laqgħa għandhom jigu mehmuza, fil-lingwa jew fil-lingwi awtentiċi, b’mod li ma jkunux jistgħu jigu sseparati, ma’ nota sommarja ppreparata fi tmiem il-laqgħa tal-Kummissjoni li fiha jkunu gew adottati. Dawn l-atti għandhom jigu awtentifikati bil-firem tal-President u tas-Segretarju Generali fl-ahhar pagna tan-nota sommarja.
         2.   L-atti adottati mill-proċedura bil-miktub u mill-proċedura ta’ delega f’konformità ma’ l-Artikoli 12 u 13, l-ewwel u t-tieni paragrafi, ta’ dawn ir-Regoli huma mehmuza fil-lingwa jew fil-lingwi awtentiċi b’mod li ma jkunux jistgħu jigu sseparati, man-nota ta’ kuljum imsemmija fl-Artikolu 16 ta’ dawn ir-Regoli. Dawn l-atti għandhom jigu awtentifikati bil-firem tas-Segretarju Generali fl-ahhar pagna tan-nota ta’ kuljum.
         3.   L-atti adottati mill-proċedura ta’ delega jew b’sottodelega huma mehmuza fil-lingwa jew fil-lingwi awtentiċi b’mod li ma jkunux jistgħu jigu sseparati, man-nota ta’ kuljum imsemmija fl-Artikolu 16. Dawn l-atti għandhom jigu awtentikati b’dikjarazzjoni ta’ awtoċertifikazzjoni ffirmata mill-uffiċjal sottodelegat jew delegat f’konformità mat-tielet paragrafu tal-Artikoli 13 u l-Artikoli 14 u 15.
         4.   Għall-finijiet ta’ dan ir-Regolament intern, “atti” tfisser kull att imsemmi fl-Artikolu 249 tat-Trattat tal-KE u fl-Artikolu 161 tat-Trattat tal-Euratom.
         5.   Għall-finijiet ta’ dan ir-Regolament intern, “lingwi awtentiċi” tfisser il-lingwi uffiċjali kollha tal-Komunitajiet, mingħajr pregudizzju lejn l-applikazzjoni tar-Regolament tal-Kunsill (KE) Nru 930/2004 (1), fejn jidhlu atti generali, u għal atti ohrajn, il-lingwa ta’ min ikun qed jigi indirizzat.
         TAQSIMA 5
         Il-preparazzjoni u l-ezekuzzjoni tad-deċiżjonijiet tal-Kummissjoni
         Artikolu 18
         Il-gruppi tal-Membri tal-Kummissjoni
         Il-gruppi tal-Membri tal-Kummissjoni jagħtu kontribut għall-koordinazzjoni u għall-preparazzjoni tal-hidmiet tal-Kummissjoni, fil-qasam tal-prijoritajiet strategiċi stabbiliti mill-Kummissjoni u skond il-mandat u l-linji gwida politiċi stabbiliti mill-President.
         Artikolu 19
         Il-kabinetti u r-relazzjonijiet mad-dipartimenti
         1.   Il-Membri tal-Kummissjoni għandu jkollhom kabinett inkarigat li jassisti fit-twettiq tal-hidmiet tagħhom u fil-preparazzjoni tad-deċiżjonijiet tal-Kummissjoni. Ir-regoli dwar l-għamla tal-kabinetti jitwaqqfu mill-President.
         2.   Il-Membri tal-Kummissjoni japprovaw ir-regoli ta’ hidma mad-dipartimenti li qegħdin taht ir-responsabbiltà tagħhom. Dawn ir-regoli jispeċifikaw partikolarment il-mod ta’ kif il-Membri tal-Kummissjoni jagħtu l-istruzzjonijiet tagħhom lid-dipartimenti kkonċernati, li mingħandom jirċievu b'mod regolari kull informazzjoni mehtiega dwar il-qasam ta’ attività tagħhom biex jezerċitaw ir-responsabbiltà tagħhom.
         Artikolu 20
         Is-Segretarju Generali
         1.   Is-Segretarju Generali jassisti lill-President fil-preparazzjoni tal-hidmiet u fit-tmexxija tal-laqgħat tal-Kummissjoni. Huwa jassisti wkoll lill-presidenti tal-gruppi tal-Membri maħluqa b’konformità ma’ l-Artikolu 3, paragrafu 2, ta’ dawn ir-Regoli fil-preparazzjoni u fit-tmexxija tal-laqgħat tagħhom.
         2.   Huwa jizgura l-implimentazzjoni tal-proċeduri tat-tehid tad-deċiżjonijiet u jara li d-deċiżjonijiet imsemmija fl-Artikolu 4 ta’ dawn ir-Regoli jigu ezegwiti.
         3.   Hu għandu jgħin biex jizgura li jkun hemm il-kooperazzjoni meħtieģa bejn id-dipartimenti waqt il-hidmiet preparatorji, b’konformità mad-dispożizzjonijiet ta' l-Artikolu 23 ta’ dawn ir-Regoli, u jara li u li d-dokumenti sottomessi lill-Kummissjoni jkunu ta’ kwalità tajba fis-sustanza u li r-regoli dwar il-forma jkunu osservati.
         4.   Sakemm ma jkunx kaz speċifiku, huwa jiehu l-mizuri mehtiega biex jara li jkun hemm in-notifika u l-pubblikazzjoni fil-Gurnal Uffiċjali ta’ l-Unjoni Ewropea ta’ l-atti tal-Kummissjoni, kif ukoll it-tixrid ta’ dokumenti tal-Kummissjoni u tad-dipartimenti tagħha f’istituzzjonijiet ohrajn tal-Komunitajiet Ewropej.
         5.   Huwa jiżgura r-relazzjonijiet uffiċjali ma’ l-istituzzjonijiet l-oħra tal-Komunitajiet Ewropej, suggetti għall-kompetenzi li l-Kummissjoni tiddeċiedi li teżerċita hi stess jew li tagħti lill-Membri jew lid-dipartimenti tagħha. Huwa jsegwi l-ħidmiet ta’ l-istituzzjonijiet l-oħra tal-Komunitajiet Ewropej u jinforma lill-Kummissjoni dwar dawn.
         KAPITOLU II
         ID-DIPARTIMENTI TAL-KUMMISSJONI
         Artikolu 21
         L-istruttura tad-dipartimenti
         Biex tipprepara u timplimenta l-azzjoni tagħha, il-Kummissjoni għandha għadd ta’ dipartimenti, strutturati f’Direttorati Generali u d-dipartimenti relatati.
         B’mod ģenerali, id-Direttorati Generali u d-dipartimenti relatati huma mqassma f’direttorati, u d-direttorati f’units,
         Artikolu 22
         Il-holqien ta’ funżjonijiet u ta’ strutturi speċifiċi
         Biex tilħaq ċertu bżonnijiet partikolari, il-Kummissjoni tista’ toħloq funżjonijiet u strutturi speċifiċi bil-kariga ta’ missjonijiet preċiżi. Hi tiddetermina wkoll ir-responsabbiltajiet u r-regoli ta' l-operat tagħhom.
         Artikolu 23
         Il-kooperazzjoni u l-koordinazzjoni bejn is-dipartimenti
         1.   Biex tkun assigurata l-effikaċja tal-Kummissjoni, id-dipartimenti jahdmu f’kooperazzjoni mill-qrib u b’mod koordinat sa mill-bidu tal-preparazzjoni u l-implimentazzjoni tad-deċiżjonijiet.
         2.   Id-dipartiment responsabbli mill-preparazzjoni ta’ inizjattiva jara li, sa mill-bidu tal-hidmiet preparatorji, ikun hemm koordinazzjoni effettiva bejn id-dipartiementi kollha li għandhom interess legittimu għal din l-inizjattiva in virtù tal-kompetenza u tar-responsabbiltajiet jew tan-natura tal-kwistjonijiet.
         3.   Qabel ma dokument jigi sottomess lill-Kummissjoni, id-dipartiment responsabbli jipproċedi fil-hin li hemm bzonn għall-konsultazzjonijiet tad-dipartimenti li għandhom interess legittimu għall-abbozz, b’konformità mar-regoli ta’ implimentazzjoni.
         4.   Il-konsultazzjoni tas-servizz legali huwa obbligatorju għall-abbozzi u l-proposti ta’ l-atti guridiċi kollha kif ukoll għad-dokumenti kollha li jista’ jkollhom implikazzjoni guridika.
         Biex tinbeda proċedura tat-tehid tad-deċiżjonijiet pprovduta fl-Artikoli 12, 13 u 14 ta’ dawn ir-Regoli, il-konsultazzjoni tas-Servizz Legali hi dejjem mehtiega hlief għad-deċiżjonijiet dwar l-atti standard fejn il-ftehim ikun digà sar minn qabel (atti repetittivi). Din mhix mehtiega għad-deċiżjonijiet msemmija fl-Artikolu 15.
         5.   Il-konsultazzjoni tas-Segretarjat Generali hija obbligatorja għall-inizjattivi kollha:

                     a)

                     li għandhom importanza politika jew

                     b)

                     li jidhru fil-programm ta’ hidma annwali tal-Kummissjoni kif ukoll fl-istrument ta’ programmazzjoni fis-sehh jew

                     ċ)

                     li jikkonċernaw l-aspetti istituzzjonali jew

                     d)

                     li huma sottomessi għall-analizi ta’ impatt jew għal konsultazzjoni pubblika.

               6.   Bl-eċċezzjoni tad-deċiżjonijiet msemmija fl-Artikolu 15, il-konsultazzjoni tad-Direttorati Generali inkarigati mill-bagit, mill-impjegati u mill-amministrazzjoni hija obbligatorja għad-dokumenti kollha li jista’ jkollhom implikazzjoni fil-bagit, fil-finanzi, għall-impjegati u fl-amministrazzjoni rispettivament. L-istess bzonn japplika għad-dipartiment inkarigat mill-glieda kontra l-frodi.
         7.   Id-dipartiment responsabbli għandu jara kif jistabbilixxi proposta li tigbor il-ftehim tad-dipartimenti kkonsultati. F’kaz ta’ nuqqas ta’ ftehim, dan għandu jakkumpanja l-proposta bl-opinjonijiet differenti ta’ dawn id-dipartimenti, mingħajr pregudizzju lejn id-dispożizzjonijiet ta’ l-Artikolu 12 ta’ dawn ir-Regoli.
         KAPITOLU III
         ID-DELEGI
         Artikolu 24
         Il-Kontinwità fis-Servizz
         Il-Membri tal-Kummissjoni u d-Dipartimenti għandhom jizguraw li jiehdu kull mizura xierqa biex jizguraw Il-kontinwità fis-servizz, skond id-dispożizzjonijiet adottati għal dan il-għan mill-Kummissjoni jew il-President.
         Artikolu 25
         Id-delegi tal-President
         F’kaz li l-President ma jkunx jista’ jezerċita l-karigi tiegħu, dawn għandhom jigu ezerċitati mill-viċi-President jew minn Membru fl-ordni stabbilita mill-President.
         Artikolu 26
         Id-delegi tas-Segretarju Generali
         F’kaz li s-Segretarju Generali ma jkunx jista’ jezerċita l-karigi tiegħu, dawn għandhom jigu ezerċitati mill-ogħla Deputat Segretarju Generali, u f’kaz li jkunu anzjani ndaqs, mill-akbar wiehed jew minn uffiċjal magħzul mill-Kummissjoni.
         Fin-nuqqas ta’ Deputat Segretarju Generali prezenti jew ta’ uffiċjal magħzul mill-Kummissjoni, id-delega għanda tigi ezerċitata mill-uffiċjal subordinat prezenti l-iktar anzjan, u f’kaz li jkunu anzjani ndaqs, mill-akbar wiehed fl-ogħla kategorija u grad.
         Artikolu 27
         Id-delegati tas-superjuri gerarkiċi
         1.   Meta Direttur Generali huwa indispost, dan għandu jigi delegat mid-Deputat Direttur Generali prezenti l-iktar anzjan, u f’kaz li jkunu anzjani ndaqs, mill-akbar wiehed jew minn uffiċjal magħzul mill-Kummissjoni.
         Fin-nuqqas ta’ Direttur Generali prezenti jew ta’ uffiċjal magħzul mill-Kummissjoni, id-delega għandha tigi ezerċitata mis-subordinat prezenti l-iktar anzjan, u f’kaz li jkunu anzjani ndaqs, mill-akbar wiehed fl-ogħla kategorija u grad.
         2.   Meta Kap tal-Unit huwa indispost, dan għandu jigi delegat mid-Deputat Kap tal-Unit jew minn uffiċjal magħzul mid-Direttur Generali.
         Fin-nuqqas ta’ Deputat Kap tal-Unit prezenti jew ta’ uffiċjal magħzul mid-Direttur Generali, id-delega għanda tigi ezerċitata mis-subordinat l-iktar anzjan, u f’kaz li jkunu anzjani ndaqs, mill-akbar wiehed fl-ogħla kategorija u grad.
         3.   Kull superjur gerarkiku iehor għandu jigi delegat minn uffiċjal magħzul mid-Direttur Generali, bi ftehim mal-Membru tal-Kummissjoni responsabbli. F’kaz li ma jkunux gew magħzula s-sostituti, id-delega għandha tigi ezerċitata mis-subordinat l-iktar anzjan, u f’kaz li jkunu anzjani ndaqs, mill-akbar wiehed fl-ogħla kategorija u grad.
         KAPITOLU IV
         DISPOŻIZZJONIJIET FINALI
         Artikolu 28
         Regoli ta’ implimentazzjoni u miżuri supplementari
         Sakemm hemm bżonn, il-Kummissjoni tiddeċiedi dwar ir-regoli ta’ implimentazzjoni ta’ dawn ir-Regoli.
         Il-Kummissjoni tista’ tadotta miżuri supplimentari dwar l-operat tal-Kummissjoni u tad-dipartimenti tagħha.
         Artikolu 29
         Dħul fis-seħħ
         Dawn ir-Regoli ta’ Proċedura se jidhlu fis-seħħ fl-1 ta’ Jannar 2006.

         (1)  GU L 169, 1.5.2004, p. 1.


title: Deċiżjoni tal-Kunsill, meħuda b'akkordju komuni mal-President tal-Kummissjoni nominat, tal- 5 ta' Novembru 2004 li tadotta l-lista ta' persuni oħra li l-Kunsill mistenni jaħtar bħala Membri tal-Kummissjoni tal-Komunitajiet Ewropej, li tħassar u tissostitwixxi d-Deċiżjoni 2004/642/KE, Euratom

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               89

         DEĊIŻJONI TAL-KUNSILL,
   meħuda b'akkordju komuni mal-President tal-Kummissjoni nominat,
   tal-5 ta' Novembru 2004
   li tadotta l-lista ta' persuni oħra li l-Kunsill mistenni jaħtar bħala Membri tal-Kummissjoni tal-Komunitajiet Ewropej, li tħassar u tissostitwixxi d-Deċiżjoni 2004/642/KE, Euratom
   (2004/753/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 213 (1), it-tieni subparagrafu ta' l-Artikolu 214(2) tiegħu,
   Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 126 (1) u t-tieni subparagrafu ta' l-Artikolu 127(2) tiegħu,
   Billi:

               (1)

               Kummissjoni ġdida, li tikkonsisti minn ċittadin wieħed ta' kull Stat Membru, għandha tiġi maħtura għall-perijodu mid-data tal-ħatra tagħha sal-31 ta' Ottubru 2009.

               (2)

               Fid-29 ta' Ġunju 2004 il-Kunsill, imlaqqa' fil-komposizzjoni ta' Kapijiet ta' Stat jew Gvern, innomina lis-Sinjur José Manuel DURÃO BARROSO bħala l-persuna li għandu l-intenzjoni li jaħtar bħala President tal-Kummissjoni (1).

               (3)

               Il-Parlament Ewropew approva dik in-nomina bir-riżoluzzjoni tiegħu tat-22 ta' Lulju 2004.

               (4)

               Bid-Deċiżjoni 2004/642/KE, Euratom (2), il-Kunsill adotta b'akkordju komuni mal-President tal-Kummissjoni nominat il-lista ta’ persuni oħra li bi ħsiebha taħtar bħala Membri tal-Kummissjoni.

               (5)

               B’akkordju komuni mal-President tal-Kummissjoni nominat, id-Deċiżjoni 2004/642/KE, Euratom għandha tiġi mħassra qabel ma l-lista li fiha tiġi sottomessa għal vot ta’ approvazzjoni mill-Parlament Ewropew u sostitwita bid-Deċiżjoni preżenti.

               (6)

               Id-dħul fis-seħħ tat-Trattat li jistabbilixxi l-Kostituzzjoni għall-Ewropa ser jinkludi t-tmiem tal-mandat tal-Membru tal-Kummissjoni li għandu l-istess nazzjonalitá bħal dik tal-futur Ministru ta' l-Affarijiet Barranin ta' l-Unjoni Ewropea, li ser ikun Viċi-President tal-Kummissjoni,

         IDDEĊIEDA KIF ĠEJ:
   Artikolu 1
   Dawn li ġejjin huma b'dan innominati b'akkordju komuni mas-Sinjur José Manuel DURÃO BARROSO, President tal-Kummissjoni nominat, bħala l-persuni li l-Kunsill mistenni jaħtar bħala Membri tal-Kummissjoni tal-Komunitajiet Ewropej għall-perijodu mid-data tal-ħatra tal-Kummissjoni l-ġdida sal-31 ta' Ottubru 2009:

               Is-Sur Joaquín ALMUNIA AMANN

               Is-Sur Jacques BARROT

               Is-Sur Joe BORG

               Is-Sur Stavros DIMAS

               Is-Sinjura Benita FERRERO-WALDNER

               Is-Sur Ján FIGEĽ

               Is-Sinjura Mariann FISCHER BOEL

               Is-Sur Franco FRATTINI

               Is-Sinjura Dalia GRYBAUSKAITĖ

               Is-Sinjura Danuta HÜBNER

               Is-Sur Siim KALLAS

               Is-Sur László KOVÁCS

               Is-Sinjura Neelie KROES

               Is-Sur Marcos KYPRIANOU

               Is-Sur Peter MANDELSON

               Is-Sur Charlie McCREEVY

               Is-Sur Louis MICHEL

               Is-Sur Andris PIEBALGS

               Is-Sur Janez POTOČNIK

               Is-Sinjura Viviane REDING

               Is-Sur Olli REHN

               Is-Sur Vladimír ŠPIDLA

               Is-Sur Günter VERHEUGEN

               Is-Sinjura Margot WALLSTRÖM.

         Artikolu 2
   Id-Deċiżjoni 2004/642/KE, Euratom hi b’dan imħassra.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmula fi Brussel, nhar il-5 ta' Novembru 2004.

            Għall-Kunsill

            Il-President

         B. R. BOT

      (1)  ĠU L 236, 7.7.2004, p. 15.

      (2)  ĠU L 294, 17.9.2004, p. 30.


title: Id-Deċiżjoni tal-Kunsill tad-29 ta' Jannar 2001 li tikkonkludi l-proċedura ta' konsultazzjoni mal-Ħaiti taħt l-Artikolu 96 tal-Ftehim tal-Partenarjat ACP-KE

text:
Avviż Legali Importanti

|

32001D0131

Official Journal L 048 , 17/02/2001 P. 0031 - 0032

		Id-Deċiżjoni tal-Kunsilltad-29 ta' Jannar 2001li tikkonkludi l-proċedura ta' konsultazzjoni mal-Ħaiti taħt l-Artikolu 96 tal-Ftehim tal-Partenarjat ACP-KE(2001/131/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim tal-Partenarjat ACP-KE iffirmat f'Cotonou fit-23 ta' Ġunju 2000, hawn iżjed ‘il quddiem issir referenza għalih bħala "il-Ftehim ACP-KE", implimentat bil-quddiem bid-Deċiżjoni Nru 1/2000 [1] tal-Kunsill tal-Ministri ta' l-ACP-KE tas-27 ta' Lulju 2000, u b'mod partikolari l-Artikolu 96 tiegħu,Wara li kkunsidra l-ftehim intern dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ACP-KE, kif applikat provviżorjament bid-Deċiżjoni Nru 2000/771/KE [2] tar-rappreżentanti tal-Gvernijiet ta' l-Istati Membri tat-18 ta' Settembru 2000, u b'mod partikolari l-Artikolu 3 tiegħu,Wara li kkunsidra l-proposta mill-Kummissjoni,Billi:(1) L-elementi essenzali li jirreferi għalihom l-Artikolu 9 tal-Ftehim ACP-KE inkisru b'nuqqas ta' osservanza tal-Liġi Elettorali tal-Ħaiti.(2) Skond l-Artikolu 96 tal-Ftehim ACP-KE, saru konsultazzjonijiet ma' l-Istati ACP u l-Ħaiti fis-26 ta' Settembru 2000, f'liema okkażjoni l-awtoritajiet tal-Ħaiti spjegaw il-posizzjoni tagħhom.(3) Il-prinċipji demokratiċi għandhom mhumiex imwettqa fil-Ħaiti.(4) Miżuri għandhom għalhekk jittieħdu bħala "miżuri xierqa" li jirreferi għalihom l-Artikolu 96(2)(c) tal-Ftehim ACP-KE,IDDEĊIEDA KIF ĠEJ:Artikolu 1Il-konsultazzjonijiet li bdew mal-Ħaiti taħt l-Artikolu 96 tal-Ftehim ACP-KE huma b'dan mitmuma.Artikolu 2Il-miżuri deskritti fl-ittra li tidher fl-Anness għandhom ikunu adottati bħala "miżuri xierqa" li jirreferi għalihom l-Artikolu 96(2)(c) tal-Ftehim ACP-KE.Artikolu 3Din id-Deċiżjoni għandha tidħol fis-seħħ fil-jum ta' l-adozzjoni tagħha.Hija għandha teskadi fil-31 ta' Diċembru 2001.Hija għandha tkun riveduta qabel il-31 ta' Diċembru 2001 l-iktar tard.Artikolu 4Din id-Deċizjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fid-29 ta' Jannar 2001.Għall-KunsillIl-PresidentM. Winberg[1] ĠU L 195, 01.08.00, p. 46.[2] ĠU L 317, 15.12.00, p. 375.--------------------------------------------------ANNESSIttra li għandha tkun indirizzata lill-Gvern tal-ĦaitiDear Sir,L-Unjoni Ewropea tagħti importanza kbira lill-Artikolu 9 tal-Ftehim ACP-KE. Il-prinċipji demokratiċi u r-regola tal-liġi, li fuqhom is-sħubija ACP-EU hija bbażata, huma elementi essenzali tal-Ftehim u hekk jifformaw il-ġebla tax-xewka (is-sinsla) tar-relazzjonijiet tagħna.F'dan l-ispirtu, l-Unjoni segwiet mill-qrib il-proċess elettorali fil-Ħaiti u hija mħassba dwar l-irregolaritajiet imsemmija fir-rapport tal-missjoni osservatriċi ta' l-Organizzazzjoni ta' l-Istati Amerikani, b'mod partikolari n-nuqqas ta' osservanza mal-Liġi Elettorali fl-elezzjoni tas-senaturi wara l-ewwel turn tal-votazzjoni.Dan hu l-għaliex l-Unjoni esprimiet inkwiet dwar il-proċess elettorali fid-dikjarazzjoni tagħha tat-12 ta' Lulju 2000 u wissiet li n-nuqqas li jkun ikkunsidrat it-tħassib tagħha jista' jkollu riperkussjonijiet fuq il-koperazzjoni mal-Ħaiti.Il-Kunsill ta' l-Unjoni Ewropea għalhekk iddeċieda li fit-2 ta' Awissu 2000 jistieden l-awtoritajiet Ħaitjani u l-Istati ACP biex jidħlu f'konsultazzjonijiet bil-ħsieb li jagħmlu eżami minn fuq s'isfel tas-sitwazzjoni u jsibu manjieri biex jirrimedjawha.Dawn il-konsultazzjonijiet saru fi Brussel fis-26 ta' Settembru u numru ta' kwistjonijiet kruċjali kienu diskussi. L-awtoritajiet Ħaitjani, irrappreżentati mill-Eċċellenza Tiegħu s-Sur Fritz Longchamp, Ministru ta' l-Affarijiet Barranin, spjega l-posizzjoni tagħhom u ta l-analiżi tagħhom tas-sitwazzjoni.Dan l-iskambju ta' veduti, madankollu, ma wassalx għal progress biex tinstab soluzzjoni sodifaċenti għall-kwistjonijiet imqajma mill-Unjoni, li mbagħad abbozzat konklużjonijiet provviżorji li jesprimu dispjaċir li jinkwiet tagħha ma kienx ġie kkunsidrat u li jaraw il-possibbilta ta' miżuri xierqa kif iddefiniti fil-Ftehim ACP-KE. Fil-konklużjonijiet tagħha l-Unjoni wriet ukoll l-għarfien tagħha tas-sitwazzjoni soċjali u ekonomika serja fil-pajjiż u l-importanza li ma jkunx ikkastigat il-poplu Ħaitjan.Issa, il-Kunsill ta' l-Unjoni Ewropea ddeċieda, skond il-konklużjonijiet provviżorji tas-26 ta' Settembru, li jtemm il-konsultazzjonijiet li bdew taħt l-Artikolu 96 tal-Ftehim ACP-KE. Il-Kunsill ta' l-Unjoni Ewropea għalhekk iddeċieda li jieħu l-miżuri xierqa li ġejjin taħt l-Artikolu 96(2)(c):(a) ma jagħmilx disponibbli t-tieni porzjon (biċċa) tal-PIN tat-tmien EDF ta' EUR 44,4 miljun,(b) sospensjoni ta' għajnuna diretta għall-budget. Din tolqot prinċipalment il-programmi ta' aġġustament strutturali u sigurta ta' l-ikel,(ċ) direzzjoni mill-ġdid tal-fondi li baqa' fl-ewwel porzjon tal-PIN tat-tmien EDF lejn proġetti li huma ta' benfiċċju dirett għall-poplu Ħaitjan, lejn it-tisħiħ tas-soċjeta ċivili u s-settur privat, u jkunu jistgħu jappoġġaw id-demokratizzazzjoni u jirfdu r-regola tal-liġi,(d) il-preparazzjonijiet għall-ipprogrammar tad-disa' EDF mid-delegazzjoni tal-Kummissjoni fil-Ħaiti, li għandha tikkonsulta mal-Gvern Ħaitjan jekk meħtieġ. Ħlief jekk ikun deċiż mod ieħor mill-Kunsill ta' l-Unjoni Ewropea, ebda allokazzjoni ta' riżorsi m'għandha tkun innotifikata sakemm din id-Deċiżjoni tkun valida.L-għan ta' l-Unjoni jibqa' li ma tikkastigax lill-poplu Ħaitjan filwaqt li turi d-diżapprovazzjoni tagħha għan-nuqqas ta' osservanza mal-prinċipiji demokratiċi bażiċi. Hija għandha timmonitorja mill-qrib l-iżviluppi rigward il-libertajiet demokratiċi u drittijiet tal-bniedem fundamentali. Hija tirrepeti li lesta tidħol fi djalogu politiku aħjar u tikkontribwixxi għall-proċess ta' demokratizzazzjoni. Għal dan il-għan, hija lesta tirrevedi din id-Deċiżjoni qabel il-31 ta' Diċembru 2001 jekk ikun hemm żviluppi inkoraġġanti imma tirriżerva d-dritt li tieħu miżuri oħra jekk ma jkunx hemm titjib.Għall-KummissjoniGħall-Kunsill--------------------------------------------------


title: Deċiżjoni tal-Kunsill (PESK) 2016/2384 tat-22 ta' Diċembru 2016 li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li temenda d-Deċiżjoni (PESK) 2016/1136

text:
               23.12.2016

               MT

               Il-Ġurnal Uffiċjali tal-Unjoni Ewropea

               L 352/92

         DEĊIŻJONI TAL-KUNSILL (PESK) 2016/2384
   tat-22 ta' Diċembru 2016
   li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li temenda d-Deċiżjoni (PESK) 2016/1136
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Fit-12 ta' Lulju 2016, il-Kunsill adotta d-Deċiżjoni (PESK) 2016/1136 (2), li taġġorna l-lista ta' persuni, gruppi u entitajiet soġġetti għall-Artikoli 2, 3, u 4 tal-Pożizzjoni Komuni 2001/931/PESK.

               (3)

               Il-Kunsill iddetermina li tliet persuni addizzjonali ġew involuti f'atti terroristiċi fis-sens tal-Artikolu 1(2) u (3) tal-Pożizzjoni Komuni 2001/931/PESK, li ttieħdet deċiżjoni fir-rigward tagħhom minn awtorità kompetenti fis-sens tal-Artikolu 1(4) ta' dik il-Pożizzjoni Komuni, u li jenħtieġ li dawk il-persuni jinżiedu mal-lista ta' persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

               (4)

               Jenħtieġ li l-lista ta' persuni, gruppi u entitajiet li għalihom tapplika l-Pożizzjoni Komuni 2001/931/PESK tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Anness għad-Deċiżjoni (PESK) 2016/1136 huwa emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta' Diċembru 2016.

            Għall-Kunsill

            Il-President

         M. LAJČÁK

      (1)  Il-Pożizzjoni Komuni tal-Kunsill 2001/931/PESK tas-27 ta' Diċembru 2001 dwar l-applikazzjoni ta' miżuri speċifiċi fil-ġlieda kontra t-terroriżmu (ĠU L 344, 28.12.2001, p. 93).

      (2)  Id-Deċiżjoni tal-Kunsill (PESK) 2016/1136 tat-12 ta' Lulju 2016 li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2015/2430 (ĠU L 188, 13.7.2016, p. 21).

      ANNESS
      Il-persuni elenkati hawn taħt jiżdiedu mal-lista ta' persuni li tinsab fit-Taqsima I (Persuni) tal-Anness għad-Deċiżjoni (PESK) 2016/1136:

                  —

                  EL HAJJ, Hassan Hassan, imwieled fit-22 ta' Marzu 1988 f'Zaghdraiya, Sidon (il-Libanu), ċittadin Kanadiż. Numru tal-passaport: JX446643 (il-Kanada);

                  —

                  MELIAD, Farah (magħruf ukoll bħala HUSSEIN HUSSEIN, magħruf ukoll bħala JAY DEE), imwieled fil-5 ta' Novembru 1980 f'Sydney (l-Awstralja), ċittadin Awstraljan. Numru tal-passaport: M2719127 (l-Awstralja);

                  —

                  ȘANLI, Dalokay (magħruf ukoll bħala Sinan), imwieled fit-13 ta' Ottubru 1976 f'Pülümür (it-Turkija).


title: 2010/9/UE: Dċiżjoni tal-Kummissjoni tas- 6 ta’ Jannar 2010 dwar ir-rekwiżiti ta’ sikurezza li għandhom jiġu sodisfatti mill-istandards Ewropej għal sedili tal-banju, strumenti awżiljari tal-banju u banjijiet u saqajn tagħhom għat-trabi u t-tfal iż-żgħar skont id-Direttiva 2001/95/KE tal-Parlament Ewropew u tal-Kunsill (notifikata bid-dokument numru C(2009) 10290) Test b’relevanza għaż-ŻEE

text:
               7.1.2010

               MT

               Il-Ġurnal Uffiċjali tal-Unjoni Ewropea

               L 3/23

         DĊIŻJONI TAL-KUMMISSJONI
   tas-6 ta’ Jannar 2010
   dwar ir-rekwiżiti ta’ sikurezza li għandhom jiġu sodisfatti mill-istandards Ewropej għal sedili tal-banju, strumenti awżiljari tal-banju u banjijiet u saqajn tagħhom għat-trabi u t-tfal iż-żgħar skont id-Direttiva 2001/95/KE tal-Parlament Ewropew u tal-Kunsill
   (notifikata bid-dokument numru C(2009) 10290)
   (Test b’relevanza għaż-ŻEE)
   (2010/9/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u partikolarment l-Artikolu 4(1)(a) tagħha,
   Billi:

               (1)

               Id-Direttiva 2001/95/KE tipprevedi l-istandards Ewropej li għandhom jiġu stabbiliti mill-korpi Ewropej ta’ standardizzazzjoni. Dawn l-istandards għandhom jiżguraw li l-prodotti jissodisfaw ir-rekwiżit ta’ sikurezza ġenerali tad-Direttiva.

               (2)

               Skont id-Direttiva 2001/95/KE, prodott jitqies mingħajr periklu, sa fejn għandhom x’jaqsmu r-riskji u l-kategoriji ta’ riskji koperti mill-istandards nazzjonali, meta jkun konformi mal-istandards nazzjonali volontarji li jittrasponu l-istandards Ewropej.

               (3)

               Fl-2006 l-Kummissjoni kkummissjonat studju (2) biex tivverifika s-sikurezza ta’ bosta oġġetti ta’ kura tat-tfal li jintużaw spiss għall-kura tat-trabi u t-tfal iż-żgħar li għandhom bejn żero u ħames snin, b’kooperazzjoni mal-awtoritajiet nazzjonali, korpi nazzjonali ta’ standardizzazzjoni, assoċjazzjonijiet tal-konsumatur, organizzazzjonijiet ta’ sikurezza tal-prodotti, operaturi ekonomiċi u laboratorji ta’ ttestjar.

               (4)

               Għal dawn il-prodotti, l-istudju ġabar statistika rilevanti fuq aċċidenti u korrimenti fl-UE u madwar id-dinja kollha u wettaq stima kompluta tar-riskju, abbażi ta’ identifikazzjoni tal-perikli ewlenin u valutazzjoni tax-xenarji ta’ espożizzjoni.

               (5)

               Sedili tal-banju, strumenti awżiljari tal-banju u banjijiet, kemm jekk bis-saqajn kif ukoll mingħajrhom, huma fost il-prodotti vvalutati mill-istudju. Dawn il-prodotti jintużaw biex jinħaslu t-trabi u t-tfal iż-żgħar u ġew identifikati li għandhom riskji serji, fil-biċċa l-kbira ta’ aċċidenti ta’ għarqa li spiss iwasslu għal mewt, minħabba l-età żgħira tal-utenti.

               (6)

               L-evidenza u l-istatistika miġbura mill-aċċidenti konsistentement urew li r-riskju ta’ għarqa huwa dovut għal twissijiet u struzzjonijiet insuffiċjenti, inkonklussivi u li ma jagħtux fil-għajn dwar l-użu bla periklu ta’ prodotti u minħabba l-integrità u r-reżistenza strutturali dgħajfa. Aċċidenti u l-istatistika żvelaw ukoll riskji ta’ waqgħat, korrimenti u inġestjoni ta’ partijiet żgħar assoċjati mal-użu ta’ dawn il-prodotti kif ukoll superviżjoni mhux adattata min-naħa ta’ min jieħu ħsiebhom.

               (7)

               Għalkemm teżisti informazzjoni estensiva madwar id-dinja dwar l-aċċidenti ta’ għarqa fil-banju fit-tfulija bikrija, korrelazzjoni diretta bejn l-użu tat-tagħmir awżiljari tal-banju u l-imwiet u l-aċċidenti fil-banju mhijiex konfermata. Ir-riċerkaturi u l-letteratura xjentifika mad-dinja kollha jaqblu li ma hemm l-ebda evidenza deċisiva li turi r-rabta bejn iż-żieda tal-għadd ta’ aċċidenti u l-użu tat-tagħmir awżiljari tal-banju. (3) Uħud mir-riċerkaturi, waqt li kienu qed jeżaminaw l-aħħar xejriet taż-żieda fil-bejgħ ta’ sedili tal-banju u t-tnaqqis fl-aċċidenti relatati mal-banjijiet u l-għarqa, saħansitra sostnew “effett protettiv ċkejken” minħabba l-użu tas-sedili tal-banju. (4)

               (8)

               Ma jeżisti l-ebda standard Ewropew għal dawn it-tliet tipi ta’ prodotti. Għalhekk jeħtieġ li jiġu determinati r-rekwiżiti speċifiċi skont l-Artikolu 4(1)(a) tad-Direttiva 2001/95/KE, bil-ħsieb li l-korpi ta’ standardizzazzjoni jintalbu jiżviluppaw standards biex inaqqsu r-riskji assoċjati mal-użu tas-sedili tal-banjijiet, strumenti awżiljari tal-banju u banjijiet (kemm jekk għandhom is-saqajn kif ukoll jekk ma għandhomx) waqt li t-trabi jew it-tfal iż-żgħar ikunu qed jingħataw banju. L-istandards għandhom jiġu żviluppati skont il-proċedura stipulata fid-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam tal-istandards u tar-regolamenti tekniċi u tar-regoli dwar is-servizzi tas-Soċjetà tal-Informazzjoni. (5) Ir-referenza tal-istandard adottat għandha tiġi ppubblikata f’Il-Ġurnal Uffiċjali tal-Unjoni Ewropea, skont l-Artikolu 4(2) tad-Direttiva 2001/95/KE.

               (9)

               Meta l-istandards rilevanti jkunu disponibbli, u bil-kundizzjoni li l-Kummissjoni tiddeċiedi li tippubblika r-referenza tagħhom fil-Ġurnal Uffiċjali, skont il-proċedura stipulata fl-Artikolu 4(2) tad-Direttiva 2001/95/KE, sedili tal-banju, strumenti awżiljari tal-banju u banjijiet (kemm jekk bis-saqajn kif ukoll mingħajrhom) manifatturati b’konformità ma’ standards bħal dawn għandhom jitqiesu li jikkonformaw mar-rekwiżit ta’ sikurezza ġenerali tad-Direttiva 2001/95/KE, sal-punt fejn huma kkonċernati r-rekwiżiti ta’ sikurezza koperti mill-istandards.

               (10)

               Biex jittejbu l-livelli attwali ta’ sikurezza waqt l-użu ta’ dawn il-prodotti jeħtieġ, kemm li tittieħed azzjoni fuq standards u tingħata informazzjoni lill-ġenituri u lill-adulti inkarigati mit-tfal dwar l-iskop u l-użu bla periklu ta’ dawn il-prodotti.

               (11)

               Il-miżuri previsti f’din id-Deċiżjoni huma skont l-opinjoni tal-Kumitat stabbilit skont l-Artikolu 15 tad-Direttiva 2001/95/KE,

         ADOTTAT DIN ID-DEĊIŻJONI:
   Artikolu 1
   Id-definizzjonijiet
   Għall-iskopijiet ta’ din id-Deċiżjoni:

               —

               “sedili għat-trabi” (“siġġu għall-banju”) tfisser prodotti li jżommu lit-tfal f’pożizzjoni sedentarja waqt li jkunu qed jinħaslu. Dawn il-prodotti huma maħsuba għall-użu biss fil-każ ta’ tfal li kapaċi joqogħdu bilqiegħda b’mod wieqaf mingħajr għajnuna u ma għandhomx jintużaw meta t-tfal jibdew jistiraw biex iqumu bilwieqfa.

               —

               “strumenti awżiljari tal-banju għat-trabi” tfisser prodotti li jippermettu li t-tfal jinżammu f’pożizzjoni inklinata jew mimdudin waqt li qed jieħdu l-banju. Dawn il-prodotti maħsuba għall-użu mit-twelid sakemm it-tfal ikunu kapaċi joqogħdu bilqiegħda f’mod wieqaf mingħajr għajnuna.

               —

               “banjijiet għat-trabi u t-tfal iż-żgħar” tfisser prodotti mfassla biex jinħaslu t-tfal mit-twelid sa 12-il xahar. Dawn il-prodotti jistgħu jintużaw bħala prodotti separati, imqiegħda fix-xoffa ta’ banju regolari jew fuqha inkella mal-art, jew inkella jitwaħħlu bis-saqajn.

         Artikolu 2
   Ir-rekwiżiti
   Ir-rekwiżiti speċifiċi ta’ sikurezza għall-prodotti msemmija fl-Artikolu 1 li għandhom jintlaħqu mill-istandards Ewropej skont l-Artikolu 4 tad-Direttiva 2001/95/KE għandhom jiġu stipulati fl-Anness ta’ din id-Deċiżjoni.
   Artikolu 3
   Pubblikazzjoni
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f’Il Ġurnal Uffiċjali tal-Unjoni Ewropea.

      Magħmula fi Brussell, is-6 ta’ Jannar 2010.

            Għall-Kummissjoni

         José Manuel BARROSO

            Il-President

      (1)  ĠU L 11, 15.1.2002, p. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  “Drowning of babies in bath seats: do they provide false reassurance?” fir-Royal Society for the Prevention of Accidents (UK). Frar 2005.
   http://www.rospa.com/productsafety/info/bathseats_drowning.pdf

      (4)  Comments to CPSC on Advance Notice of Proposed Rulemaking on baths seats and rings by Harvard School of Public Health — Department of Health Policy and Management. Mejju 2001. http://www.cpsc.gov/LIBRARY/FOIA/foia01/pubcom/commenta.pdf

      (5)  ĠU L 204, 21.7.1998, p. 37.

      ANNESS

         Ir-rekwiżiti speċjali ta’ sikurezza għas-sedili tal-banju

      IR-RISKJI: Ir-riskju ewlieni assoċjat mal-prodott huwa ta’ għarqa.
      1.   IR-REKWIŻITI TA’ SIKUREZZA
      (1)   Ir-rekwiżiti ta’ sikurezza ġenerali

      Il-prodotti ma għandhomx jipperikolaw is-sikurezza jew is-saħħa tat-tfal jew ta’ min jieħu ħsiebhom meta jintużaw kif suppost jew b’mod prevedibbli, billi titqies dejjem l-imġiba normali tat-tfal. Għandha titqies il-kapaċità tat-tfal u ta’ min jieħu ħsiebhom, b’mod partikolari, għal oġġetti li, minħabba l-funzjonijiet, dimensjonijiet u karatteristiċi tagħhom, ikunu maħsuba biex jintużaw minn tfal taħt l-għaxar xhur. It-tikketti fuq l-oġġetti jew l-imballaġġi tagħhom u l-istruzzjonijiet dwar l-użu li jkun hemm magħhom għandhom jiġbdu l-attenzjoni tal-utenti jew ta’ min jieħu ħsieb it-tfal rigward il-perikli u r-riskji ta’ deni inerenti ta’ ħsara involuti fl-użu tal-oġġetti u l-modi kif għandhom jiġu evitati.
      (2)   Ir-rekwiżiti speċifiċi ta’ sikurezza

         Ir-rekwiżiti kimiċi

      Is-sedili tal-banju għandu jikkonforma mal-leġiżlazzjoni rilevanti tal-UE.

         Il-proprjetajiet tan-nar u dawk termali

      Biex jipprevjenju r-riskju li persuna tinstamat minn ilma li ħiereġ mill-vit, għandhom jingħataw struzzjonijiet lil persuna li tieħu ħsieb it-tfal biex toqgħod attenta għat-temperatura tal-ilma u ma tħallix li t-tifel/it-tifla jkollu/ikollha aċċess għall-vit.

         Il-proprjetajiet fiżiċi u mekkaniċi

      Il-perikli ta’ qbid f’nassa minn spazji u fetħiet
      L-oġġetti għandhom jitfasslu u jiġu manifatturati biex jipprevjenu:

                  —

                  Kemm jista jkun il-qbid f’nassa tas-swaba’,

                  —

                  Il-qbid f’nassa tas-saqajn li jżommu t-tifel/it-tifla taħt l-ilma f’fetħa li minnha t-tifel/it-tifla rnexxielu/rnexxielha jgħaddi/tgħaddi.

            Perikli minn partijiet li jiċċaqilqu
      Oġġetti mfassla biex jinqaflu għandu jkollhom mekkaniżmu li jaqfel l-oġġett li ma jistax jinxtegħel mit-tfal jew minn azzjoni involontarja min-naħa ta’ min jieħu ħsiebhom. Ma għandux ikun possibbli li l-prodott jintrama mingħajr ma jiġi attivat il-mekkaniżmu li jaqfel l-oġġett. Tibdil fis-separazzjoni fiżika minħabba l-moviment tat-tfal, partikolarment meta l-piż tagħhom jiċċaqlaq min-naħa għall-oħra (bejn il-bażi tas-sedil u l-banju) għandu jiġi evitat u ma għandux jikkawża pressjoni kbira perikoluża. Bażijiet li jduru tas-sedili għandhom jitfasslu kemm jista’ jkun b’tali mod li jevitaw laċerazzjonijiet u pressjoni kbira fuq it-tifel/tifla meta jitħaddmu.
      Il-perikli ta’ waqgħa
      Biex jitnaqqs ir-riskju ta’ waqgħa li tista’ twassal għal għarqa; l-oġġett u l-parti tiegħu mwaħħla mal-banju għandhom ikunu kapaċi jifilħu għal forzi interni u esterni applikati mit-tfal li jistgħu jwassluh biex jinqaleb. B’mod partikolari, l-oġġett ma għandux jinqaleb meta t-tfal jisporġu ruħhom fi kwalunkwe direzzjoni, jippruvaw iqumu bilwieqfa jew jimbuttaw is-sedil ’il barra.
      Il-perikli ta’ fgar
      Biex jitnqqas ir-riskju ta’ fgar, l-oġġett ma għandux jinkludi partijiet żgħar li jistgħu jinqalgħu bil-forza li t-tfal jistgħu japplikaw u li jkunu jistgħu jidħlu kompletament f’ħalq tifel/tifla. Biex jitnaqqas ir-riskju ta’ fgar, il-materjali li minnhom magħmul l-oġġett li għandhom riskju ta’ fgar ma għandhomx isiru aċċessibbli meta jaqilgħu fuqhom forza li t-tfal jistgħu japplikaw, b’mod partikolari permezz tal-gdim.
      Il-periklu ta’ soffokazzjoni
      L-oġġett ma għandux jinkludi prodotti tad-dekalkomanija tal-plastik li jistgħu jinqalgħu bil-forza li t-tfal jistgħu japplikaw jew kwalunkwe kisi impermeabbli ieħor tas-sedil tal-banju li jista’ jgħatti kemm l-imnieħer kif ukoll il-ħalq u jikkostitwixxi periklu ta’ soffokazzjoni. L-imballaġġ li jżomm fih l-oġġetti ma jridx jikkostitwixxi riskju ta’ soffokazzjoni billi jimblokka l-passaġġi tan-nifs tal-imnieħer u l-ħalq.
      Il-perikli ta’ inġestjoni
      Biex jitnqqas ir-riskju ta’ bligħ, l-oġġett ma għandux jinkludi partijiet separati jew żgħar li jistgħu jinqalgħu bil-forza li t-tfal jistgħu japplikaw u li jkunu jistgħu jgħaddu għal ġewwa l-esofagu.
      It-truf perikolużi
      It-trufijiet aċċessibbli għandhom jitfasslu biex jipprevjenu laċerazzjonijiet u ġrieħi, b’mod speċjali trufijiet f’kuntatt dirett mal-ġilda tat-tfal.
      L-integrità strutturali
      Tagħmir li jżomm l-oġġett milli jiċċaqlaq (saqajn li jeħlu bil-vaku ma’ superfiċje jew mezzi oħra) li huwa essenzjali biex il-prodott joqgħod f’postu għandu jikkonserva l-prestazzjoni kemm għandu ħajja l-prodott.
      Biex jiġi evitat li jinkisru komponenti li jkunu probabbli li jikkawżaw ħsara fiżika, l-oġġetti għandhom ikunu kapaċi jifilħu għall-pressjoni mekkanika li jirċievu meta jintużaw.
      Il-funzjoni protettiva
      Biex jipprevjenu soffokazzjoni permezz ta’ għarqa, l-oġġetti għandhom jitfasslu biex jakkomodaw it-tfal f’pożizzjoni ta’ bilqiegħda biss. Id-disinn għandu jieħu inkunsiderazzjoni d-dejta antropometriċi rilevanti għall-firxa tal-età. Il-funzjoni protettiva trid tippermetti li t-tfal jitneħħew b’mod faċli f’sitwazzjoni ta’ emerġenza.
      Il-perikli li jirriżultaw minn azzjoni tat-tfal fuq it-tagħmir li jżomm l-oġġetti milli jiċċaqilqu
      Biex jipprevjeni l-perikli ta’ għarqa, it-tagħmir li jżomm l-oġġett milli jiċċaqlaq ma għandux ikun jista’ jiġi attivat mit-tfal jew minn azzjoni involontarja min-naħa ta’ min jieħu ħsiebhom.
      It-twissijiet speċifiċi għall-oġġett
      It-twissijiet u l-istruzzjonijiet għall-użu għandhom jiddikjaraw b’mod ċar li:

                  —

                  il-persuna li tieħu ħsieb it-tfal għandha tkun il-ħin kollu f’kuntatt mat-tifel/tifla,

                  —

                  it-tfal jistgħu jegħrqu fi żmien qasir ħafna u f’ilma baxx ħafna (± 2 ċm),

                  —

                  l-oġġett ma jagħti l-ebda sikurezza ulterjuri relatata mal-perikli mill-perikli tal-ilma u kien hemm min għereq bl-użu tas-sedili tal-banjijiet.

            It-twissijiet u t-tagħrif għandhom jidhru b’mod evidenti fuq l-imballaġġ, fuq il-prodott u fil-mument tal-bejgħ u għandhom ikunu komplemenati b’pittogrammi.
      It-tabella tat-twissija għandha tkun reżiljenti u għandha tibqa’ viżibbli meta t-tfal ikunu qegħdin fis-sedil tal-banju.
      L-informazzjoni dwar l-età vulnerabbli tat-tfal (minn ħames sa għaxar xhur) għandha tingħata lil min jieħu ħsiebhom.
      L-iġjene
      Is-sedili tal-banjijiet għandhom jitfasslu b’mod li jkunu jistgħu jinħaslu u li jistgħu jitnixxfu.

         Ir-rekwiżiti speċjali ta’ sikurezza għall-istrumenti awżiljari tal-banju

      IR-RISKJI: Ir-riskju ewlieni assoċjat mal-prodott huwa ta’ għarqa.
      2.   IR-REKWIŻITI TA’ SIKUREZZA
      (1)   Ir-rekwiżiti ta’ sikurezza ġenerali

      Il-prodotti ma għandhomx jipperikolaw is-sikurezza jew is-saħħa tat-tfal jew ta’ min jieħu ħsiebhom meta jintużaw kif suppost jew b’mod prevedibbli, billi titqies dejjem l-imġiba normali tat-tfal. Għandha titqies il-kapaċità tat-tfal u ta’ min jieħu ħsiebhom, b’mod partikolari, għal oġġetti li, minħabba l-funzjonijiet, dimensjonijiet u karatteristiċi tagħhom, ikunu maħsuba biex jintużaw minn tfal li għandhom inqas minn disa’ xhur. It-tikketti fuq l-oġġetti jew l-imballaġġi tagħhom u l-istruzzjonijiet dwar l-użu li jkun hemm magħhom għandhom jiġbdu l-attenzjoni tal-utenti jew ta’ min jieħu ħsieb it-tfal rigward il-perikli u r-riskji ta’ deni inerenti ta’ ħsara involuti fl-użu tal-oġġetti u l-modi kif għandhom jiġu evitati.
      (2)   Ir-rekwiżiti speċifiċi ta’ sikurezza

         Ir-rekwiżiti kimiċi

      L-istrumenti awżiljari tal-banju għandhom jikkonformaw mal-leġiżlazzjoni rilevanti tal-UE.

         Il-proprjetajiet tan-nar u dawk termali

      Biex jipprevjenju r-riskju li persuna tinstamat minn ilma li ħiereġ mill-vit, għandhom jingħataw struzzjonijiet lil persuna li tieħu ħsieb it-tfal biex toqgħod attenta għat-temperatura tal-ilma u ma tħallix li t-tifel/it-tifla jkollu/jkollha aċċess għall-vit.

         Il-proprjetajiet fiżiċi u mekkaniċi

      Il-perikli ta’ qbid f’nassa minn spazji u fetħiet
      L-oġġetti għandhom jitfasslu u jiġu manifatturati biex jipprevjenu l-qbid f’nassa tas-swaba’.
      L-istrangolazzjoni
      L-oġġetti għandhom jitfasslu u jiġu manifatturati biex jipprevjenu strangolazzjoni.
      Il-perikli ta’ waqgħa
      Biex jitnaqqas ir-riskju ta’ waqgħa li tista’ twassal għal għarqa, l-oġġett u l-parti tiegħu mwaħħla mal-banju għandhom ikunu kapaċi jifilħu għal forzi interni u esterni applikati mit-tfal li jistgħu jwassluh biex jinqaleb. B’mod partikolari l-oġġett ma għandux jinqaleb meta t-tfal jisporġu ruħhom fi kwalunkwe direzzjoni, jippruvaw iqumu bilwieqfa jew jimbuttaw is-sedil ’il barra.
      Il-perikli ta’ fgar
      Biex jitnqqas ir-riskju ta’ fgar, l-oġġett ma għandux jinkludi partijiet żgħar li jistgħu jinqalgħu bil-forza li t-tfal jistgħu japplikaw u li jkunu jistgħu jidħlu kompletament f’ħalq tifel/tifla. Biex jitnaqqas ir-riskju ta’ fgar, il-materjali li minnhom magħmul l-oġġett li għandhom riskju ta’ fgar ma għandhomx isiru aċċessibbli meta jaqilgħu fuqhom forza li t-tfal jistgħu japplikaw, b’mod partikolari permezz tal-gdim.
      Il-periklu ta’ soffokazzjoni
      L-oġġett ma għandux jinkludi prodotti tad-dekalkomanija tal-plastik li jistgħu jinqalgħu bil-forza li t-tfal jistgħu japplikaw, jew kwalunkwe kisi impermeabbli ieħor tal-istrument awżiljari tal-banju li jista’ jgħatti kemm l-imnieħer kif ukoll il-ħalq u jikkostitwixxi periklu ta’ soffokazzjoni. L-imballaġġ li jżomm fih l-oġġetti ma jridx jikkostitwixxi riskju ta’ soffokazzjoni billi jimblokka l-passaġġi tan-nifs tal-imnieħer u l-ħalq.
      Il-perikli ta’ inġestjoni
      Biex jitnqqas ir-riskju ta’ inġestjoni, l-oġġett ma għandux jinkludi partijiet separati jew żgħar li jistgħu jinqalgħu bil-forza li t-tfal jistgħu japplikaw u li jkunu jistgħu jgħaddu għal ġewwa l-esofagu.
      It-truf perikolużi
      It-trufijiet aċċessibbli għandhom jitfasslu biex jipprevjenu laċerazzjonijiet u ġrieħi, b’mod speċjali trufijiet f’kuntatt dirett mal-ġilda tat-tfal.
      L-integrità strutturali
      Biex jiġi evitat li jinkisru komponenti li jkunu probabbli li jikkawżaw ħsara fiżika, l-oġġetti għandhom ikunu kapaċi jifilħu għall-pressjonijiet mekkaniċi li jirċievu meta jintużaw.
      It-twissijiet speċifiċi għall-oġġett
      It-twissijiet u l-istruzzjonijiet għall-użu għandhom jiddikjaraw b’mod ċar li:

                  —

                  il-persuna li tieħu ħsieb it-tfal għandha tkun il-ħin kollu f’kuntatt mat-tifel/tifla,

                  —

                  it-tfal jistgħu jegħrqu fi żmien qasir ħafna u f’ilma baxx ħafna (± 2 ċm),

                  —

                  il-livell massimu tal-ilma biex jiġi evitat li t-tfal jibilgħu l-ilma,

                  —

                  l-oġġett ma jagħti l-ebda sikurezza ulterjuri relatata mal-perikli mill-perikli tal-ilma u kien hemm min għereq bl-użu tal-istrumenti awżiljari tal-banju.

            It-twissijiet u t-tagħrif għandhom jidhru b’mod evidenti fuq l-imballaġġ, fuq il-prodott u fil-mument tal-bejgħ u għandhom ikunu komplemenati b’pittogrammi.
      It-tabella tat-twissija għandha tkun reżiljenti u għandha tibqa’ viżibbli meta t-tfal ikunu qegħdin fl-istrumenti awżiljari tal-banju.
      L-informazzjoni dwar l-età vulnerabbli tat-tfal (mit-twelid sa 9 xhur) għandha tingħata lil min jieħu ħsiebhom.
      L-iġjene
      L-oġġetti għandhom jitfasslu b’mod li jkunu jistgħu jitnaddfu u li jistgħu jitnixxfu b’mod faċli.

         Ir-rekwiżiti speċifiċi ta’ sikurezza għal banjijiet għat-trabi u s-saqajn tal-banjijiet

      IR-RISKJI: Ir-riskji ewlienin assoċjati mal-prodott huwa ta’ għarqa u ta’ waqgħa meta l-banju tat-tarbija jaqa’ mis-saqajn jew l-appoġġ tiegħu.
      3.   IR-REKWIŻITI TA’ SIKUREZZA
      (1)   Ir-rekwiżiti ta’ sikurezza ġenerali

      Il-prodotti ma għandhomx jipperikolaw is-sikurezza jew is-saħħa tat-tfal jew ta’ min jieħu ħsiebhom meta jintużaw kif suppost jew b’mod prevedibbli, billi titqies dejjem l-imġiba normali tat-tfal. Għandha titqies il-kapaċità tat-tfal u ta’ min jieħu ħsiebhom, b’mod partikolari, għal oġġetti li, minħabba l-funzjonijiet, dimensjonijiet u karatteristiċi tagħhom, ikunu maħsuba biex jintużaw minn tfal taħt it-12-il xhar. It-tikketti fuq l-oġġetti jew l-imballaġġi tagħhom u l-istruzzjonijiet dwar l-użu li jkun hemm magħhom għandhom jiġbdu l-attenzjoni tal-utenti jew ta’ min jieħu ħsieb it-tfal rigward il-perikli u r-riskji ta’ deni inerenti ta’ ħsara involuti fl-użu tal-oġġetti u l-modi kif għandhom jiġu evitati.
      (2)   Ir-rekwiżiti speċifiċi ta’ sikurezza

         Ir-rekwiżiti kimiċi

      Il-banjijiet tat-trabi u s-saqajn tagħhom għandhom jikkonformaw mal-leġiżlazzjoni rilevanti tal-UE.

         Il-proprjetajiet tan-nar u dawk termali

      Biex jipprevjenju r-riskju li persuna tinstamat minn ilma li ħiereġ mill-vit, għandhom jingħataw struzzjonijiet lil persuna li tieħu ħsieb it-tfal biex toqgħod attenta għat-temperatura tal-ilma u ma tħallix li t-tifel/it-tifla jkollu/jkollha aċċess għall-vit.

         Il-proprjetajiet fiżiċi u mekkaniċi

      Il-perikli ta’ qbid f’nassa minn spazji u fetħiet
      L-oġġetti għandhom jitfasslu u jiġu manifatturati b’tali mod li jevitaw kemm jista’ jkun il-qbid f’nassa tas-swaba’.
      L-istrangolazzjoni
      L-oġġetti għandhom jitfasslu u jiġu manifatturati biex jipprevjenu strangolazzjoni
      Perikli minn partijiet li jiċċaqilqu
      Oġġetti mfassla biex jintwew għandu jkollhom mekkaniżmu li jitwi l-oġġett li ma jistax jinxtegħel mit-tfal jew minn azzjoni involontarja min-naħa ta’ min jieħu ħsiebhom. Ma għandux ikun possibbli li l-prodott jintrama mingħajr ma jiġi attivat il-mekkaniżmu li jaqfel l-oġġett. Tibdil fis-separazzjoni fiżika minħabba l-moviment tat-tfal, partikolarment meta l-piż tagħhom jiċċaqlaq min-naħa għall-oħra għandu għandu jkun ipprojbit biex jipprevjeni pressjoni kbira.
      Il-perikli ta’ waqgħa
      Biex jevita stabilita inadegwata, il-banju u s-saqajn tiegħu għandhom jitfasslu u jiġu manifatturati biex ikunu jifilħu kemm il-piż tat-tarbija kif ukoll il-piż tal-ilma ta’ ġewwa l-banju. Il-banju u s-saqajn tiegħu ma għandhomx jinqalbu mill-pressjoni li toriġina miċ-ċaqliq tat-tarbija jew minn moviment mhux intenzjonat ta’ min qed jieħu ħsiebha. B’mod partikolari, l-oġġett ma għandux jinqaleb meta t-tfal jisporġu ruħhom fi kwalunkwe direzzjoni, jew jippruvaw iqumu bilwieqfa.
      Il-perikli ta’ fgar
      Biex jitnqqas ir-riskju ta’ fgar, l-oġġett ma għandux jinkludi partijiet żgħar li jistgħu jinqalgħu bil-forza li t-tfal jistgħu japplikaw u li jkunu jistgħu jidħlu kompletament f’ħalq tifel/tifla. Biex jitnaqqas ir-riskju ta’ fgar, il-materjali li minnhom magħmul l-oġġett li għandhom riskju ta’ fgar ma għandhomx isiru aċċessibbli meta jaqilgħu fuqhom forza li t-tfal jistgħu japplikaw, b’mod partikolari permezz tal-gdim.
      Il-periklu ta’ soffokazzjoni
      L-oġġett ma għandux jinkludi prodotti tad-dekalkomanija tal-plastik li jistgħu jinqalgħu bil-forza li t-tfal jistgħu japplikaw jew kwalunkwe kisi impermeabbli tal-banju li jista’ jgħatti kemm l-imnieħer kif ukoll il-ħalq u jikkostitwixxi periklu ta’ soffokazzjoni. L-imballaġġ li jżomm fih l-oġġetti ma jridx jikkostitwixxi riskju ta’ soffokazzjoni billi jimblokka l-passaġġi tan-nifs tal-imnieħer u l-ħalq.
      Il-perikli ta’ inġestjoni
      Biex jitnqqas ir-riskju ta’ bligħ, l-oġġett ma għandux jinkludi partijiet separati jew żgħar li jistgħu jinqalgħu bil-forza li t-tfal jistgħu japplikaw u li jkunu jistgħu jgħaddu għal ġewwa l-esofagu.
      It-truf perikolużi
      It-trufijiet aċċessibbli għandhom jitfasslu biex jipprevjenu laċerazzjonijiet u ġrieħi, b’mod speċjali trufijiet f’kuntatt dirett mal-ġilda tat-tfal.
      L-integrità strutturali
      Biex jiġi evitat li jiddiżintegraw jew jinkisru komponenti li jkunu probabbli li jikkawżaw ħsara fiżika, l-oġġett għandu jkunu kapaċi jiflaħ għall-pressjoni mekkanika li jirċievi meta jintuża. Biex tiġi evitata d-deterjorazzjoni ta’ komponenti li probabbli jikkawżaw ħsara, il-materjal użat għall-manifattura tal-banjijiet u s-saqajn għandu jkollu karatteristiċi li jippreżervaw il-prestazzjoni matul il-ħajja tal-prodott, partikolarment filwaqt li jieħdu inkunsiderazzjoni l-bidliet termali.
      Il-perikli minħabba l-kombinazzjoni ta’ żewġ oġġetti differenti
      It-tagħmir li jżomm il-banju mwaħħal mas-saqajn għandu jkun jiflaħ għall-pressjoni mekkanika li jkunu soġġetti għaliha meta jintużaw. Għas-saqajn u l-banjijiet li jinbiegħu separatament, it-twissijiet u l-istruzzjonijiet għall-użu għandhom jindikaw ir-referenzi ta’ prodotti li jistgħu jintużaw magħhom bla periklu.
      It-twissijiet speċifiċi għall-oġġett
      It-twissijiet u l-istruzzjonijiet għall-użu għandhom jiddikjaraw b’mod ċar li:

                  —

                  il-persuna li tieħu ħsieb it-tfal għandha tkun il-ħin kollu f’kuntatt mat-tifel/tifla,

                  —

                  it-tfal jistgħu jegħrqu fi żmien qasir ħafna u f’ilma baxx ħafna (± 2 ċm),

                  —

                  l-oġġetti ma jagħtu l-ebda sikurezza ulterjuri relatata mal-perikli tal-ilma u kien hemm min għereq fil-banjijiet.

            It-twissijiet u t-tagħrif għandhom jidhru b’mod evidenti fuq l-imballaġġ, fuq il-prodott u fil-mument tal-bejgħ u għandhom ikunu komplemenati b’pittogrammi.
      It-tabella tat-twissija għandha tkun reżiljenti u għandha tibqa’ viżibbli meta t-tfal ikunu qegħdin fil-banju.
      L-informazzjoni dwar l-età vulnerabbli tat-tfal (inqas minn 12-il xahar) għandha tingħata lil min jieħu ħsiebhom.
      Il-banjijiet għandu jkollhom twissija biex min jieħu ħsieb it-tfal ma jqiegħedx il-banjijiet f’pożizzjoni elevata flimkien ma’ oġġetti bħal ma huma mwejjed.
      L-iġjene
      L-oġġetti għandhom jitfasslu b’mod li jkunu jistgħu jinħaslu u li jistgħu jitnixxfu b’mod faċli.


Avviż Legali Importanti

|

52007BP0114(01)

1. Deċiżjoni tal-Parlament Ewropew ta' l-24 ta'April 2007 dwar il-kwittanza għall-implimentazzjoni tal-baġit tal-Fondazzjoni Ewropea għal titjib tal-kondizzjonijiet tal-ħajja u tax-xogħol għas-sena finanzjarja 2005 (C6-0387/2006 - 2006/2154(DEC))

Official Journal 074 E , 20/03/2008 P. 0190 - 0191

		1.Deċiżjoni tal-Parlament Ewropew ta' l- 24 ta'April 2007 dwar il-kwittanza għall-implimentazzjoni tal-baġit tal-Fondazzjoni Ewropea għal titjib tal-kondizzjonijiet tal-ħajja u tax-xogħol għas-sena finanzjarja 2005 (C6-0387/2006 — 2006/2154(DEC))Il-Parlament Ewropew,- wara li kkunsidra l-kontijiet annwali finali tal-Fondazzjoni Ewropea għat-Titjib tal-Kundizzjonijiet talĦajja u tax-Xogħol għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali finali tal-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol għas-sena finanzjarja 2005, flimkien mat-tweġibiet tal-Fondazzjoni [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u partikularment l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikulari l-Artikolu 185 tiegħu,- wara li kkunsidra r-Regolament tal-Kunsill (KEE) No 1365/75 tas- 26 ta' Mejju 1975 dwar il-ħolqien ta' Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol [4], b'mod partikolari l-Artikolu 16 tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u partikularment l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali — (A6-0098/2007),1. Jagħti l-kwittanza lid-Direttur Eżekuttiv tal-Fondazzjoni Ewropea għat-Titjib tal-Kundizzjonijiet talĦajja u tax-Xogħol għall-implimentazzjoni tal-baġit tal-Fondazzjoni għas-sena finanzjarja 2005;2. Jagħti l-osservazzjonijiet tiegħu fir-riżoluzzjoni hawn taħt;3. Jagħti istruzzjonijiet lill-President tiegħu sabiex jgħaddi din id-deċiżjoni, u r-riżoluzzjoni li tifforma parti integrali minnha, lid-Direttur Eżekuttiv tal-Fondazzjoni Ewropea għat-Titjib tal-Kundizzjonijiet talĦajja u tax-Xogħol, lill-Kunsill, lill-Kummissjoni u lill-Qorti ta' l-Awdituri, u li jiżgura li tiġi ppubblikata filĠurnal Uffiċjali ta' l-Unjoni Ewropea (serje L).[1] ĠU C 266, 31.10.2006, p. 37.[2] ĠU C 312, 19.12.2006, p. 80.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 139, 30.05.1975, p. 1. Regolament kif emendat l-aħħar permezz tar-Regolament (KE) Nru 1111/2005 (ĠU L 184, 15.7.2005, p. 1).[5] ĠU L 357, 31.12.2002, p. 72.--------------------------------------------------